text:
KRALENDIJK – Mésora despues ku el a drenta den funshon komo sekretario di estado Alexandra van Huffelen (Relashonnan den Reino) tabata hopi okupá ku Kòrsou, Aruba i Sint Maarten. Pero kiko, bon mirá, e munisipionan karibense ke di e sekretario di estado?
Djaweps e sekretario di estado a kuminsá su gira di tur seis e islanan. Djaweps el a kuminsá na Kòrsou, djadumingu 13 di febrüari e ta yega Boneiru pa papia dos dia ku polítiko i habitante.
Pobresa na Boneiru
Gezaghèber Edison Rijna di e munisipio ekstraordinario Boneiru ta spera un bon koperashon ku e sekretario di estado nobo. Segun Rijna pobresa tin e prioridat di mas haltu. “Tur boneriano ta meresé di por biba na nan isla ku sèn ku ta yega. Ta nèt e problema aki ta huntu ku Den Haag so nos por solushon’é.”
E temporada di gabinete aki, segun e, ta di spera ku hopi lo sosodé na i pa Boneiru. “Señora Van Huffelen lo haña un bonbiní kaluroso riba su promé bishita di trabou. Mi ta ferwagt ku no solamente e lo skucha i papia ku e bonerianonan, sino ku nos lo sigui konstruí tambe na futuro.”
E kamindanan malu lo haña hopi atenshon
Un di dos kestion importante ta e infrastruktura na Boneiru. E kamindanan den e munisipio aki ta asina mal mantené, ku e habitantenan ta planta flor den e hopi burakunan komo akshon lúdiko. Ta e asfalt na kaminda pa bai Washington Slagbaai so ta hinté ainda.
“Pa por biba seif i agradabel, a bira tempu pa nos trata e kalidat di e infrastruktura”, gezaghèber tambe ta haña. “Kaminda seif i transportashon, pa tur hende por bai trabou i skol ku un kurason trankil. Esaki por i mester bira mihó.”
Sint Eustatius tambe ke atenshon pa pobresa
Van Huffelen ta bishitá Sint Eustatius entre 20 i 22 di febrüari. Den e munisipio aki no ta e miembronan di konseho insular i e diputadonan ta goberná e isla, sino su propio komisarionan di gobernashon. Ya pa tres aña nan mester pone òrdu riba nan asuntunan na nòmber di gabinete, pero e krítika bou di habitante i polítiko lokal ta ku e kos no ta bai basta lihé.
Komisario di gobièrnu Alida Francis i remplasante Claudia Toet ta haña ku gabinete hulandes mester mehorá e previshonnan sosial. Por ehèmpel si ta trata di kompensashonnan finansiero abou. Segun nan dos mester subi e mínimo sosial na loke ta ‘igual na’ loke habitante na otro munisipio hulandes ta haña.
Tambe Francis ke pa invertí hopi mas den kombatimentu di pobresa. E ta boga tambe pa realisá mas konstrukshon sosial di kas mas pagabel i supsidiá na e isla. “Esei ta esensial pa Sint Eustatius.”
Kon ta pará ku durabilidat i agrikultura?
No solamente na Boneiru, sino na Sint Eustatius tambe hopi habitante ta biba nèt riba òf bou di e mínimo sosial. Espesialmente bèrdura i fruta fresku ta relativamente karu na e islanan. Esei no ta kontribuí na e solushon di problema di salu ku ta okurí hopi, manera sobrepeso i diabetis.
Pa término largu segun Francis entre otro desaroyo duradero di agrikultura ta importante. “E importashon di kos manera karni i otro komestibel di e region karibense, Sur Amérika òf Norte Amérika pa hopi hende di Statia ta impagabel.
Ademas pa komisario di gobièrnu Francis ‘ta masha kla’ ku e altura di e asina yama kompensashon liber – sèn ku e munisipionan ta haña di Den Haag – no ta sufisiente pa Sint Eustatius. Nos ta urgi Den Haag pa revisá e maneho finansiero di Hulanda Karibense drástikamente pa medio di entre otro subi e kompensashon liber pa un nivel akseptabel.”
Saba no por warda pa topa ku Van Huffelen
Ku e kompensashon liber ta muchu poko, diputado Bruce Zager di Saba ta bisa añanan largu kaba. E munisipio Saba segun e ‘no por warda’ pa duna e sekretario di estado bon biní pa promé bia.
Zagers ta mira ‘urgensia’ pa solushoná algun problema grandi ‘ku nos pueblo i nos gobièrnu ta keda lucha kuné numa’. Por ehèmpel kombatimentu di pobresa, e gastunan di kosto di bida, falta di bon servisio bankario i e proseduranan ‘burokrátiko’ di IND. Esakinan segun Zagers, huntu ku e yamada di añanan largu pa mas sèn, ta “e áreanan di atenshon di kua nos ta spera ku nan lo ta un prioridat durante e término di gobièrnu di e koalishon nobo.
Tòg Zagers ta positivo. “Pa motibu di nos maneho finansiero fuerte i e bon relashon ku e ministerionan, aki na Saba nos por a hasi poko paso grandi den kurso di e añanan.E relashon aki ta fundá riba rèspèt mutuo i konfiansa i nos ta spera ku esaki lo keda asina ku e sekretario di estado nobo.”


c: text/html

text:
Otro punto cu a pidi aanwijzing a cay na awa….
Den su ultimo conseho, CAFT a cambia su opinion, pa cual el’a manda pidi aanwijzing. Porfin nan a rasona! Nan tabata kier pa mantene e suma di gasto di personal igual, cu e reduccion di 12.6%. Esey kemen cu nunca mas por paga bek 12.6%. Nan no tabata kier a rasona! Den nan ultimo conseho nan a cambia nan postura y a bisa cu Aruba ta cumpli. Desde principio por a constata cu Gradus ta actua manera kip zonder kop, exigiendo algo cu ta temporal pa permanente. Esaki fuera di tur logica.
Nan a skribi recien: “In de begroting is een bedrag van AWG 433 opgenomen aan personeelslasten. In de NJN wordt dit bedrag bijgesteld naar AWG 426 miljoen, waarmee zal worden voldaan aan de personeelslastennorm.”
Prome nan tabata kier 417 miyon bao di nan pretension incorecto. Awor nan ta accepta 426 miyon y asina ta accepta tambe cu nan a manda pidi un aanwijzing basa riba nan husgacion falso y robes.
Aruba ta cumpli cu personeelsnorm pa 2022

robotstxt: allowed

filter: keep


text:
HONG KONG, China – E conductornan di Hong Kong lo mester di un permiso special pa uza e brug.
Autoridadnan di e region administrativo special di Hong Kong a anuncia den un comunicado cu e brug di Hong Kong-Zhuhai-Macao, cu tabata den construccion desde 2009, lo cuminsa opera diaranson 24 di october.
“E brug ta cla caba pa drenta den servicio”, e comunicado ta afirma, señalando cu e ultimo pruebanan a wordo realisa luna pasa.
Di mes manera, a anuncia cu e ceremonia di inauguracion di e infrastructura nobo lo tuma luga diamars 23 di october den e ciudad di Zhuhai, den e provincia Chines di Guangdong. Segun AFP, probablemente e president Chines, Xi Jinping lo asisti na e evento.
E brug di 55 km, cu apart di un caminda ariba lama ta conta cu’n tunnel, lo tin como su punto focal, e entrada den Hong Kong, situa cerca di su aeropuerto internacional.
E obra lo sirbi pa uni Guangdong, Hong Kong y Macao, “consolidando asina e posicion di Hong Kong como centro regional di aviacion y logistica”, e comunicado di autoridadnan ta bisa.
Mientras cu algun ta wak e brug como un maravilla di ingenieria, den e pais Asiatico ta existi opinionnan di cu e construccion tin como meta integra inda mas e ciudad semiautonomo di Hong Kong den China continental, AFP ta señala.
Anteriormente, autoridadnan a anuncia cu e conductornan cu uza e brug lo tin cu paga entre 60 yen (8 dollar) y 300 yen (14 dollar) pa cada biahe.
Pero no tur e conductornan lo tin acceso liber na e brug. Bou di e ley actual, autonan priva di Hong Kong mester un permiso special pa por crusa e brug y drenta territorio continental di China.
Mas di 10 mil habitante di Hong Kong ya a ricibi e permisonan aki. Ta trata di legisladornan local di e region y personanna cu negoshi den e provincia di Guangdong of personanan cu a haci un donacion di 5 miyon yen na organisacionnan benefico den e provincia.


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un awacero pasahero
temperatura maximo 33 grado celsius
temperatura minimo 27 grado celsius
indice di calor (heat index) den y rond
di oranan di merdia: 35 pa 37 grado celsius
uv index: 12
bahada di solo : 7:06 pm
subida di solo : 6:15 am.
Biento: Modera te basta fuerte for di direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro den rafaga; forsa 6 te 7 (40 te 61 km/ora, 22 te 33 nudo)
situacion general di tempo pa proximo 24 ora: Na e momentonan aki no tin storing di importancia pa tempo local. den proximo 24 ora no ta spera awacero di importancia. un proximo ola tropical lo drenta oost di caribe den curso di awe nochi y lo pasa den region local bai west den curso di mayan diahuebs pa diabierna.
mas aleu por bisa cu stof fini di sahara den concentracionan varia, lo causa reduccion di
visibilidad y aire di calidad abou den region. Personanan cu tin un alergia of problemanan
respiratorio ta wordo suplica pa tene cuenta cu esaki.
condicionan maritimo/ estado di lama: na partinan proteje di costa: leve na partinan zuid: modera na partinan oost te noordwest di costa: generalmente modera
aviso/ alerta: Partinan oost te noordwest di costa ta suplica ocupantenan di boto chikito pa eherce cautela na partinan oost te noordwest di costa y tambe riba lama habri.
fenomenonan special: ningun
tempo tropical significante: ningun
potencial di awacero pa proximo 24 ora: 1 mm; localmente esaki por varia.
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 31 / min 25 / 3.0 mm
westpunt: max 32 / min 26 / 0.7 mm
sta rosa: max 32 / min 27 / 3.3 mm
pronostico di tempo pa proximo 3 dianan: parcialmente nubla cu un awacero breve.
biento lo ta for di direccion oost y modera te basta fuerte; fuerte te duro den rafaga; temperatura (grado celsius) max / min lo ta: 33 / 27


text:
WILLEMSTAD.- Den kuadro di Prinsjesdag, Representashon di Hulanda na Willemstad (VNW) djamars 20 di sèptèmber a organisá un aktividat pa alumnonan di Havo 4 i Vwo 5 na Kòrsou. Alrededor di 80 alumno di shete skol di havo/vwo a partisipá na e ‘Prinsjesdag Challenge’ kaminda – partí den grupo – nan a lanta un partido polítiko fiktisio i despues un plan di gobernashon pa e aña benidero. E plan mester a kumpli ku algun eksigensia. Esaki por ehèmpel mester tabata inovativo, ku atenshon pa e nesesidatnan lokal di e komunidat i mester a tene kuenta ku influensianan global, manera medio ambiente, kambio di klima, migrashon i durabilidat.
E siguiente skolnan a partisipá na e Prinsjesdag Challenge: Maria Immaculata Lyceum (MIL), Kolegio Alejandro Paula (KAP), Radulphus College (RC), International School of Curaçao (ISC), Vespucci College, Skol Avansá Integrá Humanista (SKAIH) i Abel Tasman College.
Un hurado independiente di tres persona – Representante suplente interino di Hulanda, Jonas de Graaf, periodista di Extra Oscar van Dam i èks Promé Minister di Kòrsou Eugene Rhuggenaath – a evaluá e presentashonnan i a skohe e ganadó. E premio ta bai komo donashon pa e fundashon òf asosiashon ku e alumnonan a skohe.
E alumnonan di SKAIH a gana e promé premio. E hurado a keda impreshoná ku e presentashon di e partido polítiko ‘Students of the Future’ i ta bisa ku esaki tabata ‘hopi konvisente kaminda enseñansa a fungi komo katalisadó’. Nan donashon di 3.000 florin ta bai pa Fundashon Skol Humanista na Papiamentu (FSHP). E alumnonan di Radulphus College i nan partido polítiko ‘Kòrsou pa Kòrsou’ a gana e di dos premio i nan donashon di 2.000 florin ta bai pa Green Phenix. E di tres premio a bai pa e alumnonan di KAP ku nan partido polítiko ‘Un Pais Inklusivo’. Nan donashon di 1.000 florin a bai pa e fundashon Green Kidz.
Representashon di Hulanda ta wak bèk riba un mainta plasentero i inspirativo kaminda e alumnonan a kompartí nan pensamentu riba vários tema di aktualidat.
PORTRET
…Prinsjesdag Challenge 2022. Portrèt CW Photography…


text:
Resultadonan di Beisbòl Liga Grandi ayera:
- St. Louis Cardinals a derota Cleveland Indians ku skor di 2-1
- Pittsburgh Pirates a perde di Philadelphia Phillies ku skor di 4-2
- Minnesota Twins a perde di Detroit Tigers ku skor di 13-1
- Kansas City Royals a derota Texas Rangers ku skor di 6-3
- New York Mets a perde di Chicago Cubs ku skor di 6-5
- New York Yankees a perde di Tampa Bay Rays ku skor di 6-1
Didi Gregorius no a konekta hit den 3 turno na bate. Didi tin un promedio di .206
- San Francisco Giants a perde di Cincinnati Reds ku skor di 4-3
- Toronto Blue Jays a perde di Houston Astros ku skor di 6-4
- Boston Red Sox a derota Seattle Mariners ku skor di 2-1
- Colorado Rockies a gana Los Angeles Dodgers ku skor di 5-4
- Washington Nationals a perde di San Diego Padres ku skor di 8-3
Partidónan di Liga Grandi pa awe:
- Pittsburgh Pirates kontra Chicago Cubs
- Arizona Diamondbacks kontra Philadelphia Phillies
- Los Angeles Angels kontra Baltimore Orioles
- Atlanta Braves kontra Miami Marlins
- Milwaukee Brewers kontra New York Mets
- San Francisco Giants kontra Cincinnati Reds
- Cleveland Indians kontra Texas Rangers
- New York Yankees kontra Kansas City Royals
- Tampa Bay Rays kontra Minnesota Twins
- Toronto Blue Jays kontra Houston Astros
- Detroit Tigers kontra St. Louis Cardinals
- Chicago White Sox kontra Oakland Athletics
- Boston Red Sox kontra Seattle Mariners
- Colorado Rockies kontra Los Angeles Dodgers
- Washington Nationals kontra San Diego Padres
Breve:
- E ekipo di Los Angeles Dodgers pa motibu di leshon den nan bullpen por kambia di idea i pone Kenley Jansen riba nan roster awe en bes di mañan manera tabata e plan inisial. Segun Kenley, e ta kla pa si Dodgers aktive awe na luga di mañan.
- E ekipo di Peoria Chiefs a pone Darren Seferina riba lista di hungado inkapasita. Segun e ekipo, Darren tin un leshon na su dùim robes. Inisialmente e pelotero a keda pone riba e lista di hungado inkapasita pa shete dia kuminsando dia 13 di mei ultimo.
- Segun e ekipo di Albuquerque Isotopes, Jair Jurrjens ketu bai ta sintiendo molester di e leshon ku e la sufri kasi un luna pasa na su bel di pia drechi. Segun e ekipo, e tipo di leshonnan aki ta dura un tiki pa kura i mas ainda ora ta trata di un pelotero di mas edat. Mas aleu e ekipo a bisa ku kada bes ku Jair progresa den e rekuperashon e leshon ta re-aparese.
Klase A
- Carlton Daal a konekta 1 hit den 4 turno na bate, ku 1 base por bola i 1 base roba pa Daytona Tortugas. Carlton tin un promedio di .252
- John Polonius a konekta 1 hit den 4 turno na bate pa San Jose Giants. John tin un promedio di .213
- Ozhaino Albies no a konekta hit den 3 turno na bate ku 1 kareda empuha pa Rome Braves. Ozhaino tin un promedio di .310


text:
Willemstad, 26 di novèmber 2021 – Curaçao Medical Center (CMC) a trasladá e último ekipo médiko, LINAC(Linear Accelerator), for di SEHOS pa su departamentu di radioterapia. Awor CMC tin 2 LINAC. E funshon di e LINAC ta pa proveé radiashon pa pashèntnan ku kanser. E ekiponan aki ta sigurá kalidat haltu di kuido mirando ku ta posibel pa atministrá un dosis mas haltu di radiashon dirèkt na un tumor ku mas presishon i ménos rísiko pa órganonan den e área di e tumor, segun Omar Arias, físiko médiko di CMC. Awor ku e dos ekiponan aki ta serka banda di otro, e trabou di e laborantenan di radioterapia ta bira mas efisiente i por sirbi dos pashènt pareu.
Alabes, e dos ekiponan ta fungi komo back-up na momentu ku mester hasi mantenshon. Kanser di pechu ta konsistí di un serie di 15 tratamentu den 3 siman i tratamentu di kanser na prostat ta enserá un serie di 37 tratamentu den 7 siman. Tur dos ta ehèmpel di tratamentunan ku mester tuma lugá sin interupshon. Segun Lucien Zuiverloon, Laborante di Radiologia, “ku e dos aparatonan aki instalá seka nos, nos por garantisá ku tratamentunan ta sigui semper. Pues awor radioterapia ta 100% ekipá.”
E proseso di mudansa i instalashon tabata un sumamente kompliká pa motibu di e presishon rekerí i a tuma un tim di mas o ménos 20 persona, inkluyendo físiko médiko, laborantenan, téknikonan i ekspertonan Internashonal.


text:
Preparacion: 10 minuut
Pa cushina: 30 minuut
Dificultad: Facil
Pa 3 – 4 persona
E ta abao den caloria y vet:
242 caloria
8 gram di vet
Corta e Cauliflower y blend e cu e lentil, simiyanan di fennel, pasta di curry y juice di lamunchi.
Lo bo keda encancta cu e sopi delicioso aki.
Ingredientenan:
1 cauliflower
1½ cuchara grandi di zeta
2 cuchara chikito di simiya di fennel
150 gram di lentils cora
3 cuchara grandi di pasta di curry di bo gusto
Juice di mita lamunchi
Nota:
Kiko ta e simiya di fennel?
Fennel ta e simiya seco di e yerba di Fennel, e ta parce e simiya di Cumino hopi mes, solamente e ta mas berde y e tin un sabor manera di anis.
Paso 1
Kita tur e blacchinan di e Cauliflower, corta y saca afo e curason duro tambe.
Laga mas of menos un quart di e total di e Cauliflower den pidanan mas grandi y despues corta e resto di Cauliflower chikito chikito.
Benta den e panchi e zeta , e cuchara grandi di simiya di Fennel y e pidanan mas grandi di Cauliflower aden.
Pone bon condimento aden y pone na banda un rato riba un plancha pa despues bay forno pa roast.
Paso 2
Pone e forno di gas na 200C y sit a di fan na 220C.
Keinta mita cuchara chikito di zeta den panchi na candela medium y keinta e resto di simiyanan di Fennel pa 2 minuut largo.
Despues agrega e lentil y e resto di Cauliflower.
Benta e pasta di Curry aden y drei e.
Agrega 1 liter di awa y pone herbe riba candela grandi te ora e yega na un boil.
Despues lagu’e simmer pa 25 minuut largo te ora e Cauliflower bira moli y e lentil nan tambe ta bon cushina.
Paso 3
Mientrastanto, pone e plancha cu e Cauliflower den forno pa 20 minuut te ora e bira crispy y medio kima manera BBQ.
Hinca e mezcla di sopi den blender te ora e ta cremoso.
Bashe den un panchi y keint’e.
Agrega e juice di lamunchi
Si e sopi ta un tiki mucho diki por hinca un tiki awa aden.
Basha e sopi den comchi.
Decora bo sopi cu e resto di Cauliflower y Simiyanan di Fennel.
Tambe ora sirbi’e por strooi Basil of cualkier otro herb na gusto riba e sopi
Ta bay bon cu:
Linguini cu Bell Peppers
Basil Pancake
Funchi Rubiano
Banana herbi
Pan Bati


text:
Den e kolumnanan anterior mi a papia di e interesnan, derechonanibenefisionanku e trahadó porhañasi e ta afiiána un sindikato. Naturalmentemester ta kla pa nos tur,kubanda di e benefisionanakitantu e trahadó komo e dunadó di trabou tin debernan pa lei itambedebernanku ta normal den e tráfiko entre hendekuhende. Ta rekonosiendo e paketeaki, estarealisá e interesnan, e derechonan di unbandaina e otro un banda e debernan di tantu trahadó komodunadó di trabou, ta krea e ambiente di trabouharmoniosoiku ta stimulá e produktividatnatrabou. E ambienteaki ta positivotambe pa porhalsa e kalidat di produkshon, perotambe ta krea e posibilidat pa desaroyo personal di e trahadó.
Seguridatisalú di e trahadó.
E meta den tur sirkumstansia di trabou, sea ta trabouatministrativo den ofisina, sea ta den produkshon den industria, sea ta parádilantiklas, sea ta tras di un mikrófonó o kámara di filma òf den kuido of kualkierotroprofeshon, ta pa proteháseguridatisalú di e trahadó. Dunadónan di trabou tin e responsabilidatgrandi den esaki. Nan mesterhasiesfuersokontinuo pa mehorá e sirkumstansianannaboka di trabou. E mesterdunasutrahadónansufisiente (in)formashonribatereno di seguridatimester tin regularmentekonsultaentre e trahadó i e supervisor kaminda e tema ta seguridat. Unpuntoimportante ta kutantu e trahadó komo e dunadó di trabou ta karga un responsabilidatora ta trata di seguridat den un kompania. Ata algunobligashon di e trahadó
Obligashonnan di e trahadó
Trahadónantambemesterhasiesfuerso pa nan propioseguridatiesun di nan kompañero(a)nan di. Puesnantambe tin un papel di hunga den e kompaniaribatereno di seguridatisalú. Ata algunobligashonnanimportantenakua e trahadó mestertenesumesnadje.
- Trahadónanmestertrahasigur. Esaki kier men ku nan no mester forma peligerribaflur di trabou. Nan mestertenenanmesna e reglanan di seguridati no mestervioláesakinan pa kaba e trabou mas lihé.
- Artefaktonan di protekshon personal mesterserusásinan ta preskribí. E dunadó di trabou ta obligá di buska e artefaktonan di protekshon personal aki.Si e trahadó mester di unaparato pa protehásuoido e dunadó di trabou ta obligá pa buskaesaki. Ta deber di e trahadó pa usa e artefaktonan di protekshon personal korektamenteimantené nan tambe den un bon estado.
- Pa usa e artefaktonanaki, e trahadó mesterrisibí e informashonkorekto. Ta p’eseiaktivamente e trahadó mesterpartisipánanenkuentronan di informashoniinstrukshonorganisá pa e dunadó di trabou.
- Trahadónanmesterusahèrnèntnan, mashinnaniotroartefaktonankonforme e reglanan di seguridatpreskribi.
- Trahadónanmestermèldumesorasituashonan di inseguridatnatrabou. Esaki ta unobligashoniresponsabilidat. Trahadónanpuestambe tin e deber di vigilá pa seguridatnaboka di trabou. Nan ta wowoiorea di e dunadó di trabouribaflur di trabou. Nan ta responsabel pa nanpropioseguridatperotambe pa nan koleganan di trabouibishitantenan. Si nan por nan taremediá esituashoninsigurpero semper nan mestermèldu e situashonsi.
- Trahadónanmesterkoperákuinvestigashonnankugobièrnu kier hasirelashonákuseguridatisalúdor di inspekshon di departamentu di labor. Hopi biaha e investigashonaki ta tumalugásiundesgrasiaserio a tumalugánaboka di trabou. Semper abo komo trahadó siboseryamákomotestigudunakontestananhonesto pa asinapordeterminá e kousa di e desgrasia.
Na mi opinion ainda no ta eksistí un lei spesífiko pa atendékusirkumstansianan di trabouakinaBoneiru pa loke ta trataseguridatisalúribatrabou. Na Ulandaesaki ta reglá den e asinayamáARBOwet.
Misaku den DiálogoSentral a kuminsáatendéku e lei aki pa waktenaunda e ta bai ta aplikabelnaislanan BES. Komosindikato, sin e lei akieksistente ta rekomendbel pa den negosashonnan di CAO semper inkuíunkapitúloku ta atendékuseguridatisalú di trahadó naboka di trabou. Ta nainteres di e trahadó,perotambenainteres di gobièrnuidunadó di traboupa implementá un bon maneho pa loke ta sirkumstansiananlaboral, entekuaseguridatisalú. E ta evitágastunan, e ta evitádolóitristesa den famia, e ta evitákuun trahadó pa semper porkedadeshabilitá pa ehersésutrabou. Apesarku no tin lei, noshuntuportrahakonsiente pa tin unambientesigurisalúnaboka di trabou.
Den kuadro di e obligashonnanrelahonákuseguridatisalúnospor pone e siguientepuntonanbou di atenshon.
- No okashonápeliger.
- Usa e artefaktonan di protekshon personal nae manerakorekto.
- Partisipáaktivamentena e enkuentronan di informashoniinstrukshon.
- Usamashinnan, hèrmèntnaniotroartefakto semper na e manerakorektoimantené nan den unbon estado.
- Mèldu semper situashonnaninseguriinsaludabelnaboka di trabou.
- Koperákuinvestigashonnan den kaso di desgrasia.


text:
Mas nos afirma e negativo, mas nos ta atrae. No duna scuridad mas forsa cu e tin di su mes. Mas nos ta entretene nos mes cu ne, mas e lo crese. Esaki ta ley di Universo.
Nos forsa como hende ta juist pa haja forsa inspirativo bek den momentonan di conflicto. Ta aki e curason humano ta florece.
Jammer, pasobra nos por sinja tambe di sabiduria. Pero hopi biaha hende ta bira comfortabel y ta lubida cu bida no ta esey so. Loke a pasa cu Hermin Wiels ta un expreshon mas di loke ta reinando na nos mundo. Hopi polarisacion y pensamento y deseo negativo.
Te dia nos para keto y cuminsa bolter e balansa cu nos pensamento y accion, nos lo por mira un cambio. Pero e ora di curason. E ora hendenan manera Hermin Wiels, Pim Fortuin, John Lennon, Martin Luther King, John f. Kennedy, Hesus y asina hopi mas lo no a muri por nada.
E ora nos sa cu cosnan malo por hiba nos na e curason di pas y amor cu ta hinca den cada un di nos


text:
Katoliko
21 okashon den kua Papa Francisco a afirmá ku diabel ta eksistí
Churchpop
Di tres i último parti
Den numeroso okashon a lo largu di su pontifikado, Papa Francisco a alertá fielnan di henter mundu tokante e eksistensia real i akshon di diabel.
Aki nos ta presentá 21 okashon den kua e Tata santu a papia na bos duru tokante diabel, su eksistensia, su akshon i loke un katóliko por hasi pa kombatié.
21 okashon den kua Papa Francisco a afirmá ku diabel ta eksistí
15. Papa Francisco: diabel ta buska na destruí e armonia entre hòmber i muhé
Den e mardugá di 1 di yüni di 2018, den e kapia di Casa Santa Marta, Papa a atvertí ku diabel ta sigui persiguiendo i atakando pasobra e ke destruí armonia entre hòmber i muhé, i ta denunsiá un be mas e “kolonisashonnan ideológiko” i otro formanan di destrukshon.
16. Diabel ta únikamente historia di un ansiano? Esaki tabata kontesta di Papa Francisco
Den diálogo ku muchanan di e parokia romano di San Crispino di Viterbo, dia 3 di mart 2019, Papa Francisco a atvertí tokante diabel, ku no ta “únikamente un kuenta di wela”.
Diabel, el a bisa e muchanan, “sí ta eksistí, sí, ta bèrdat i e ta nos enemigu di mas grandi . E ta esun ku ta purba na laga nos slep den bida. E ta esun ku ta pone mal deseonan den nos kurason , mal pensamentunan i ta laga nos hasi kosnan malu, e hopi kosnan malu den bida, pa terminá den guera”.
17. Papa a rekordá ku Satanas ta eksistí i ku Hesus a derot’é.
Den e oudiensia general di 1 di mei 2019, fiesta di San Hosé, Papa Francisco a rekordá ku Hesus mes, manera e Evangelionan ta konta nos, a enfrentá diabel den desierto, “pero Hesus rechasá tur tentashon i a sali viktorioso”.
Francisco a splika ku e bida públiko di Hesus a kuminsá
This content is exclusive for members
Register or login to unlock this article
Katoliko
Papa Francisco: Futuro saserdotenan mester ser evaluá integralmente
Papa Francisco a bisa djabièrnè ku ora un persona ta konsiderá e vokashon saserdotal, ta nesesario evalu’é integralmente pa por tin saserdotenan ku ta kapas pa komuniká e bondat di Dios.
Asina e Tata Santu a indiká dn e Palasio Apostóliko di Vatikano, den e oudiensia konsedé na e formadornan di e Seminario Arzobispado de Milán (Italia), na okashon di e di 150 aniversario di e revista “La Scuola Cattolica” (E Skol Katóliko).
“Ora ta diserní si un persona por inisiá òf konsiderá un rekorido vokashonal, ta nesesario investig’é i evalu’é di moda integral”, Papa Francisco a splika den su diskurso djabièrnè 17 di yüni.
Den e sentido akí, el a kontinuá, “mester tene kuenta ku nan moda di biba afektonan, relashonnan, espasionan, ròlnan, responsabilidatnan, asina manera debilidatnan, temornan i desekilibrionan”.
“Henter e trayekto mester aktivá prosesonan ku ta buska na forma saserdotenan i esnan konsagrá madurá, ekspertonan den humanidat i serkania, i no funshonarionan di lo santu”, Papa Francisco a enfatisá.
Pa esaki, e Tata Santu a resaltá, “superiornan i formadornan di e seminario, esnan ku ta kompañá nan i e personanan den formashon ta yamá na krese diariamente na e plenitut di Kristu p’asina ku, atraves di e testimonio di kada un, e karidat di Kristu ta manifestá su mes mas klaramente”.
Papa Francisco tambe a bisa e formadornan ku “e seminaristanan i hóbennan den formashon mester por siña mas di boso bida ku di boso palabranan, nan mester por siña e bondat di boso obedensia, e trabou di boso dedikashon, e generosidat ku esnan pober di boso sobriedat i disponibilidat, paternidat di boso afekto kasto i no posesivo”.
“Nos ta konsagrá pa sirbi e Pueblo di Dios, pa atendé ku e heridanan di tur hende, kuminsando ku esnan mas pober”, Papa a enfatisá.
Mundu, Papa Francisco a kontinuá, “mester di saserdotenan kapas pa komuniká e bondat di Señor na esun ku ta eksperimentá piká i frakaso, saserdotenan eksperto den humanidat, pastornan dispuesto na kompartí alegria i sufrimentu di e rumannan, hòmbernan ku sa na skucha e gritu di esnan ku ta sufri”.
Renobashon i kuido di vokashonnan
E Tata Santu tambe a dediká un momento di su reflekshon na renobashon di vokashonnan saserdotal.
“Renobashon i futuro di vokashonnan ta posibel únikamente si tin saserdotenan, diákononan, esnan konsagrá i laikonan bon formá”, Papa Francisco a enfatisá.
“Kada vokashon partikular ta nase, krese i ta desaroyá su mes den kurason di Iglesia, i esnan ‘yamá’ no ta manera padestul ku ta aparesé diripiente. E mannan di Señor, ku ta duna forma na e ‘barinan di klei’, ta operá atraves di e kuido ku pasenshi di formadornan i kompañantenan.
Na nan, Papa Francisco a sigurá, “ta konfia e servisio delikado, eksperto i kompetente pa kuida e nasementu, e kompañamentu i disernimentu di vokashonnan, den un proseso ku ta rekerí hopi bondat i konfiansa”.
Servisio di teologia
E Tata Santu tambe a papia di e importansia di teologia i di e nesesidat pa por tin personanan kapas pa splika esaki na e mundu di awe.
E komunidat “mester di trabou di esnan ku ta buska na interpretá fe, tradusié i bolbe tradusié, pa hasié komprensibel, pa eksponé ku palabranan nobo: un trabou ku lo mester bolbe hasié di nobo ku kada generashon”.
Ta pesei, “Iglesia ta enkurashá i ta sostené e esfuerso aki, e difikultat pa bolbe definí kontenido di e fe den kada époka, den e dinamismo di e tradishon”.
Den e sentido akí, Papa Francisco a kontinuá, “e lenguahe teológiko semper mester ta bibu, dinámiko, e no por hasi otro ku evolushoná i preokupá su mes pa hasi su mes komprendibel”.
Papa ademas a mustra riba e papel iluminador di teologia den e mundu aktual kaminda a pèrdè sentido di kosnan.
“Un di e problemanan mas grandi di nos tempu ta en efekto e pèrdida di sentido. Teologia, awe mas ku nunka, tin e gran responsabilidat pa stimulá i orientá e búskeda, pa iluminá e kaminda”.
Katoliko
Historia di dia di Tata
Irónikamente, kreashon di dia di Tata, finalmente, a keda inspirá de un predikashi riba dia di mama. Na 1909, Sonora Smart Dodd de Spokane, Washington, a skucha un predikashi i a duna kuenta di ku su tata a meresé homenahe similar. E tabata Henry Jackson Smart, kunukero i veterano di guera sivil, kende a kria Sonora i su sinku yunan chikí despues di ku su esposa lo a muri dor di komplikashonnan durante nasementu di su di seis yu.
Sonora tabata ke un dia spesial pa su tata lo a sa kantu e tabata apresiá su amor i apnegashon, asina manera e sakrifisionan ku el a realisá komo tata soltero. Dia 19 di yüni 1910, riba dia di kumpleaño di Henry, Sonora a festehá e dia di Tata pa di promé bia na Spokane. Na 1924, Presidente Calvin Coolidge a apoyá públikamente e dia Nashonal di Tata. Finalmente, na 1966, Presidente Lyndon Johnson a firma un resolushon pa kombertí Dia di Tata den dia festivo nashonal. Seis aña mas lat, presidente Richard Nixon ta kombertié den lei permanente pa festehá dia di Tata riba e di tres djadumingu di yüni.
Sin embargo, e selebrashon akí ta varia di fecha den diferente pais di mundu. Algun ta konservá e di tres djadumingu di yüni, manera ta mayoria di e paisnan latinoamerikano, miéntras ku otronan ta preferá hasié dia 19 di mart, dia di San Hosé, manera ta e ehèmpel di Bolivia, Spaña i Honduras
Katoliko
Di Shete Djadumingu di Pasku di Resurekshon
Promé Lektura : Hechonan di apòstelnan 7, 55-60
Salmo : Salmo 97, 1-2. 6-7. 9
Di dos Lektura : Revelashon 22, 12-14. 16-17. 20
Evangelio : Huan 17, 20-26
E evangelio di awe ta ofresé nos un bunita okashon pa meditá den unidat. E ta bin ta ripití den e último añanan akí ku mundu ke logra integrashon kada be mas grandi entre pueblo i individuonan.Pa medio di FE nos sa ku moveshon di historia ta bai kondusiendo nos na realisashon di e soño asina largu sperá, e union den un solo famia. Nos tur ta anhelá un edat den kua no tin divishon i ku riba tera ta kuminsá un era di pas i di hermandat. Kristu den e ora mas solèm di su bida a resa pa unidat di hende: “Pa tur hende sea un.”
Uni hende ku otro i ku Dios ta e ideal i trabou di Iglesia. Pa e ideal akí si ta bal la pena inbertí tur nos energia. Pero promé laga nos mes un pregunta: Kiko ta unidat? Biba den unidat no ta nifiká pensa igual, sinti mesun kos, ku ta uni tur ser humano den un uniformidat laf i steril. Dos esposo sa ku ta uní no ta nifiká ku kada un mester pèrdè su personalidat. Unidat no ke men renunsiá na nos manera di pensa. Tampoko e ta nifiká semper keda ketu o keda sin defendé konvikshonnan propio.. Kiko e ora ei ta unidat ? Lo splik’é ku un frase hopi ripití, pero berdadero. Unidat ta e armonia kreá di diversidatnan. San Pablo ta splika e konsepto akí ku e imágen di e kurpa humano. “Ta un hecho ku e kurpa, siendo un, tin hopi parti , pero e partinan maske ku nan ta hopi, ta forma entre tur un solo kurpa”. Nos kurpa ta papiando ku nos di un maravioso unidat konstruí a base di diversidat. Ta logra e armonia akí pasobra tur parti di e kurpa ta traha, ta move, ta aktua den funshon di e konhunto.
Sosiedat ta konsistí di un variedat riku di hende. Tin múltiple rasa, lenga i kultura. Kada un ta poseé su propio rikesa.
Pa biba den unidat laga nos kuminsá na aseptá e diversidat ku ta eksistí den mundu. Nos no ta pretendé di biba den un paraiso irealístiko kaminda tur hende ta pensa igual i ta kana riba e mesun kaminda. Laga nos aseptá e desafio pa biba e unidat den e diversidat, pa logra armonia atraves di rèspèt pa variedat. Laga nos ta outéntiko den nos manera di pensa i di aktua i laga nos respetá e forma personal di pensa i di aktua di kada persona, semper i kuando esaki no afektá e bon komun.
Ta logra armonia ora kada hende kontribuí na e bon komun. E dos palabranan aki: bon komun, ta esnan ku mester inspirá nos akshonnan. Ora e interes personal i egoista ta pone su mes dilanti di e bon komun, e ora ei unidat i konkordansha ta kibra.
Kristu, ora e ta resa pa unidat, no ta pensando únikamente den un unidat horizontal, ke men di hende entre un ku otro. “Ku nan tambe ta ku nos”, Hesus a pidi den su orashon na Tata. En bèrdat, no por tin union duradero entre hende si Dios no ta e laso ku ta uni nos.
Sinembargo, kon difísil ainda ta e unidat entre kristiannan. No ta nesesario mira pafó i haña un mundu den guera konstante pa konkluí kon difísil ta di biba den unidat. Ta sufisiente pa nos mira un poko paden di nos mes pa deskubrí den nos propio sentimentu e rais di un divishon profundo. E rais akí ta nos egoismo.
Nos sa ku egoismo ta un forsa ku nos tur ta dirigí t’e na nos propio satisfakshon. Nos por bisa ku komo ser humano nos ta lèn den direkshon di egoismo, pero komo kristian nos mester obra ku amor. Stima ta nifiká sali di nos mes pa proyektá nos mes den direkshon di otro. Ora nos logra konvensé nos mes di e forsa konstruktivo ku amor ta enserá, únikamente e ora ei nos lo kuminsá traha riba e bon komun.
Den eukaristia kada djadumingu, nos ta selebrá e unidat di e famia kristian. Un solo Señor, un solo fe, un solo boutismo, un solo Dios I Tata. Tur loke tin den misa ta papia ku nos di unidat: altá ta e mesa di famia, kaminda komo ruman nos ta sinta pa kome di e mesun pan i pa bebe di e mesun biña. Ku ora nos sali di e tèmpel akí nos bai na praktiká e unidat i komunion ku nos a bin pa selebrá bibando den rèspèt mutuo i den amor, promoviendo e bon komun.
Daily Nobo
Violadó di yu di kriansa a bai apelá kastigu i a haña mas aña aserka
Mark Mingo ta demandá OM pa miones di florin!
Kuminsá orientá mucha di skol di trempan riba tentamentu na skol
Rapòrt tokante kombatimentu di tentamentu i diskriminashon den skolnan
Curator kier a kobra PDVSA US$41,6 mion pa un debe di US$1.777.740
tema di Siman di Kultura: “Ban Kunuku ban Planta”
Manuel no ta digno pa representá Kòrsou mas
Girigorie (PAR) ta rekonosé balor di kombersashonnan ku Ulandesnan
Viktima a bai kobra kompensashon di seguro sin konsulta ku su abogado
Quincy Girigorie a manda mensahe fuerte pa Ulanda na nòmber di Kòrsou
Trending
-
Lokal6 days ago
tema di Siman di Kultura: “Ban Kunuku ban Planta”
-
Lokal6 days ago
Manuel no ta digno pa representá Kòrsou mas
-
Lokal6 days ago
Girigorie (PAR) ta rekonosé balor di kombersashonnan ku Ulandesnan
-
Lokal6 days ago
Viktima a bai kobra kompensashon di seguro sin konsulta ku su abogado
-
Lokal6 days ago
Quincy Girigorie a manda mensahe fuerte pa Ulanda na nòmber di Kòrsou
-
Lokal3 days ago
Violadó di yu di kriansa a bai apelá kastigu i a haña mas aña aserka
-
Lokal3 days ago
Mark Mingo ta demandá OM pa miones di florin!
-
Lokal4 days ago
Curator kier a kobra PDVSA US$41,6 mion pa un debe di US$1.777.740


text: Awor abo tin e oportunidat pa hasi un diferensia den bida di otronan atraves di e fundraising mas grandi di Fundashon Alton Paas kual ta The Annual Fitness Challenge. Bo por kumpra un karchi i skohe pa partisipá den kaminata di 5 òf 10km ku ta kuminsá i kaba na international school òf bo por partisipá den e seshonnan di fitness den e sala di international school. Pa spinning mester registrá pa partisipá komo grupo. Tur kos ta kuminsá 6or di mainta i lo kaba 12or di mèrdia. Bo por kumpra bo karchi awe mes na Mensing’s Caminada, Van den Tweel Zeelanda, Samsom Colon i Sport Spot Boutique & More. Pa kualke informashon adishonal por jama 5100087 of email fitness@fundashonaltonpaas.org


text:
(AP) – Adultonan di edad svansa cu no tin problema di curason no mester bebe aspirin pa preveni un prome atake di curason of atake cerebral, un grupo di influencia di guianan di salud a bisa den un conseho preliminar actualisa riba diamars.
Riesgonan di sangramento pa adultonan di 60+ y cu no a yega di tin un atake di curason ta hopi mas grandi cu e beneficionan potencial di uso di aspirin, e U.S Preventive Services Task Force a bisa den e prome version di e guianan nobo.
Pa prome biaha, e panel a bisa cu tin posibilidad di un beneficio chikito pa adulto den edad di 40 aña cu no tin riesgo di sangramento. Pa esunnan den nan 50 aña di edad, e panel a duna otro conseho bisando cu e beneficio no ta mesun cla.
E recomendacionnan ta pa e personanan cu tin presion di sanger halto, colesterol halto, obesidad of otro condicionnan cu ta aumenta nan chens di haya atake di curason. No dependiente di e edad, adultonan mester papia cu nan dokter prome cu stop of cuminsa uso di aspirin pa sigura cu esaki ta e miho opcion pa nan, segun miembro di e servicio, Dr. John Wong, un experto den cuido primario na Tufts Medical Center. “Uso di aspirin por causa problema serio, y e riesgo ta aumenta cu edad,” el a bisa.
Si finalisa, e conseho pa adultonan di edad mas avansa por cambia, conseho cu e panel a duna na aña 2016, pa yuda preveni e prome atake di curason of atake cerebral, pero tambe esaki lo ta mas den linea cu e guianan reciente di otro gruponan medico.
E Task Force anteriormente a bisa cu cierto hende den nan edad di 50 pa 60 aña mester considera uso di aspirin diario pa preveni un prome atake di curason of atake cerebral, y cu nan tin posibilidad di ofrece proteccion contra cancer di colon. E guia actualisa ta bisa cu tin mester di mas evidencia pa demostra beneficio pa cancer di colon.
E guia a ser publica online pa permiti comentario publico te cu dia 8 di november. E grupo lo evalua e comentario di e publico y despues tuma un decision final.


text:
Rotaract Club of Aruba cu Iniciativa pa ‘Back to School project’
Oranjestad- E aña escolar aki a caba y team completo di Rotaract Club of Aruba kier felicita tur studiante pa e dedicacion y perseverancia durante e aña aki, specialmente pa supera e situacion cu nos ta aden.
Cu otro aña escolar den porta, Rotaract Club of Aruba a realisa cu tin un necesidad den comunidad pa yuda muchanan na scol nan basico cu material nan pa scol. E éxito di cada studiante ta pa tin e materialnan correcto pa practica y dedica na nan estudio. Pa 28 aña caba Rotaract Club of Aruba su miembro y boluntarionan ta uni hunto cu e famia y maestronan bou di e proyecto cu ta carga e nomber di ‘Back to School’. E proyecto aki tin como meta pa ofrece un cantidad di muchanan di scol basico un ayudo cu material di scol y alaves brinda nan un dia agradabel den e vakantie di scol. E muchanan participando lo por disfruta di un variedad di actividad educativo y recreativo den compania di un grupo di amiga y amigonan nobo den nan mesun edad.
E aña aki Rotaract Club of Aruba ta bay dedica e projecto aki na 80+ mucha cu lo mester ayudo cu material cu ta inclui y no limita na uniform, potlood, pen, schrift, tas y mucho mas pa asina e mucha nan aki lo por sigi haci nan best na scol.
Claro cu e proyecto aki no lo por wordo realisa sin e ayudo di nos comunidad. Nos ta invita pueblo completo pasa na DYON center pa yuda nos colecta articulonan pa e muchanan di scol pa asina nos yega nos meta di yuda 80+ mucha e aña aki. Rotaract Club of Aruba lo ta na Dyon Center tur Diasabra pa e luna di juli, esta 11 di juli (3 pm pa 6 pm), 18 di juli y 25 di juli entre 9 AM pa 2 PM.
Rotaract Club of Aruba ta gradici Aruba pa e cooperacion pa hasi e projecto aki un exito. Na tur studiante, Rotaract Club of Aruba kier deseabo hopi exito pa e aña escolar nobo.


text:
BOEGOEROEI:
Diaranson den careda di 10 or y 45 di mainta riba parkinglot di Save More, un mama pa ekibocacion a cera e yabi di auto den e auto, pa colmo su yiu di 2 aña a keda cera den e auto tambe.
E criatura ta un mucha delicado cu ta sufri di Asma. E mama mesora a bati alarma polis a yega hopi lihe y cu permiso di e mama, polis a kibra un glas di e auto pa asina por a saca e criatura for di auto mas lihe cu ta posibel.
Polis a pidi pa presencia di ambulance pa haci un control medico ariba e mucha. Na yegada e paramediconan nan a controla e mucha na e sitio mes y despues e tawata bek cu su mama.


text:
Apologia Intermedio
Pa por inskribí pa e kurso aki, e studiante mester a kompletá e kurso di Apologia Básiko ku bon resultado. E kurso di Apologia Intermedio ta konsistí di 10 lès. Na final di kada lès, e studiante lo mester kontestá algun pregunta relashoná ku e kontenido di e lès. E mes ta determiná kon lihé e ta pasa dor di e lèsnan, pero nos ta duna un máksimo di 3 luna pa kompletá e kurso kompletu.
Komo parti di e kurso, e studiante tin ku traha dos tarea i un eksamen final. Ku e produkshon di un bon resultado, e studiante ta risibí un sertifikado for di Apologetics for You.
Pa hasi su estudio, e studiante lo risibí tur material for di Apologetics for You, inkluso e buki Mi Tin Un Pregunta (formato PDF), skirbí pa Drs. Mallory Cijntje. Tur kosto pa e materialnan di estudio ya ta inkluí den e preis di inskripshon pa e kurso.
Ku e kurso di Apologia Intermedio e studiante ta konstruí riba e base ku el atkerí for di Apologia Básiko. Nos lo trata temanan fundamental pa e Fe Kristian ku klaridat, pero tòg ku sufisiente profundidat. E kreyente lo haña mas konfiansa i stabilidat den loke e ta kere, i na mes momentu e ta wòrdu prepará pa duna kontestanan sabí i verídiko. Algun tema ku nos lo trata ta:
-
Fe i Inkredulidat
-
Evidensia pa Milagernan Bíbliko
-
E Historisidat di Hesus
-
E Esklusividat di Kristu i Kristianismo
-
E Eksistensia i Origen di Satanas
-
E Koeksistensia di Dios i Maldat
Pa apliká pa e kurso aki, bo mester stòrt fl. 85 riba e number di kuenta 333305601 (MCB). Kòrda duna bo nòmber kompletu i hasi menshon di Apologia Intermedio.
Despues di e pago, bo por registrá libremente. *Por fabor, saka un portrèt /screenshot di e pago pa inkluí na momentu di registrashon.
Pa kualke iformashon relashoná ku e kurso, bo por tene kontako ku mi (Mallory Cijntje) libremente via mi cel. 6915205 òf via email: apologetics4you@gmail.com


text:
LONDON, Inglatera – E tim di relevo 4×100 meter Hulandes ku ta preparando pa e kampionato mundial di atletismo na Mosku, Rusia a sali na di seis lugá den e kareda nan di Diamond League na London. E ekipo konsitiendo di Brian Mariano, Joren Tromp, Jerrel Feller i Hensley Paulina a kore un tempu di 39.69 sekònde. Churandy Martina a kanselá su partisipashon ku e ekipo di relevo den e kareda di ayera despues di a sinti molester na un múskulo di si bèl di pia na momentu ku e tabata kore 200m.
Martina lo partisipá den e mundial di atletismo na Mosku tantu den e evento di 100m komo 200m. E atleta nan ku lo forma parti di e ekipo di relevo 4x100m ainda no ta konosí, pero ku tur probabilidat Churandy Martina lo ta un di nan. E sombra nan lo keda anunsiá mañan pa e direktor tékniko di e selekshon Joop Alberda.


text:
Bòi Antoin (67), kisas e boneriano di mas famoso, despues di sinkuenta aña den media ta bai ku penshun. Pero e no ta hasi esaki sin prekupashon: “E poder di e kompanianan di prensa ta grandi.”
Ken ku bini ku pregunta tokante media, kultura i historia boneriano, mayoria bia ta referí nan na dje. Danki na Franklin ‘Bòi’ Antoin den e desenanan di aña ku a pasa – afortunadamente – a dokumentá hopi tokante e isla. Tokante loke esnan grandi di edat ta kòrda ainda, tokante e lasonan di famia, e barionan, kultura i historia boneriano.
Sinkuenta aña den media i periodismo
Despues di kasi sinkuenta aña el a stòp ku periodismo pa Extra i Boneriano. No tin lantamentu trempan mas, hasi purá henter dia i keda lanta te lat pa reportá notisia di Boneiru. “A bira tempu pa pasa e tarea pa otro hende”, Antoin ta bisa. Di su generashon ta Antoin huntu ku Carmo ‘Bubui’ Cicilia ta e úniko trahadónan den media ku tei ainda.
Na 1978 el a kuminsá ku periodismo na Boneiru na korant i radio. “Pero”, e ta bisa, “mi no ta yama mi mes periodista. Mi no a studia periodismo, pero mi a forma mi mes ku outo-estudio i ku eksperensia riba e tereno di periodismo. Mi ta un outor di korant.”
‘Hulandesnan hopi bia ta haña ku e sistema hulandes ta esun di mihó’
Ta supestimá e notisianan regional, e ta haña. “Si bo mira kon den pueblo chikí na Hulanda ta trata notisia, ta kasi meskos ku aki. Ta falta tempu i moda finansiero pa semper hasi e trabou korektamente. Mi ta konsiente di e echo ku un diario regional no por hunga segun e reglanan tur ora. Sino lo bo por a publiká solamente un artíkulo pa dia.”
Na Radio Nederland Wereldomroep Antoin a siña kon ta traha un programa di radio, e ta konta. “Por ehèmpel mi a presensiá Jeroen Pauw tempu ku el a kaba di kuminsá na radio.”
“Kada pais òf isla tin su propio manera di hasi periodismo. Hulandesnan hopi bia ta kere ku e manera hulandes di prensa ta esun di mihó. Ami no ta di akuerdo ku esaki.”
‘Hopi menasa i pèrdè hopi amigu’
Hopi hende ta gaba Bòi Atoin na e isla pa su trabou i su konosementu. “Pero mi a pèrdè hopi amigu aki”, e ta konta. “Ora un amigu hasi algu robes, bo no por hasi manera bo no a ripará nada. E ora ei tambe bo mester por skibi tokante di esaki.”
“Mi a haña hopi menasa den mi karera. Por ehèmpel dos bia a tira riba nos ofisina mei’ anochi. Esei tabata durante un kampaña di elekshon riba kua nos tabatin hopi krítika. Afortunadamente niun hende nunka no a hasi mi nada.”
Kon ta pará ku libertat di prensa? “Nos no tin un prensa ku no ta liber, pero bo ta topa opstákulo sí. E poder di kompania riba prensa boneriano ta grandi.”
Kompania ku ke intimidá i sedusí media
E ehèmpelnan ta hopi. “Un anunsiante a menasá di stòp serka nos si nos lo a pone un anunsio di un kompetidó den e korant. Mi a tuma e desishon: sea bo ta ban huntu ku tur òf bo ta sali.”
Gobièrnu tambe ta trata di pone preshon via e sèn ku ta drenta di propaganda, Antoin ta mira. “Un dia mi tabatin krítika riba gobièrnu lokal i nan a stòp di pone anunsio den e korant. Mi ta konsiderá algu asina komo un atake riba libertat di prensa.
E último añanan tin un otro fenómeno na ta sosodé na Boneiru tambe, segun Antoin. “Bo ta mira algun kompania paga pa bini den un programa di radio òf di televishon. Mi tin hopi problema ku esaki. Pasobra es ku paga ta disidí! E presentadó den e kaso ei no por tin krítika, sino lo no tin entrada.”
Un ehèmpel mas: “Kompania ta invitá prensa pa bin kome i bebe. I tin bia bo ta haña regalo tambe. Asina nan ta trata di kita bo di skibi negativamente tokante nan.”
‘Ántes gobièrnunan tabatin miedu di nos i tabata respetá nos’
Si e mira bèk riba su karera e ta mira ku aktualmente na Boneiru tin un rivalidat entre e diferente medianan. “Anto aktualmente tin un diskushon tambe di e bentahanan i desbentahanan di un emisora públiko. Mi no sa eksaktamente kiko e ta enserá, pero un kos ta prekupá mi: komersio ta trata di limitá e libertat di prensa.”
Lo mester bini mas atenshon pa koperashon, e ta haña. “Ántes tabatin e Konseho di Prensa na nivel antiano. Huntu nos tabata fuerte i huntu nos tabatin un punto di bista. Gobièrnunan na e islanan tabatin miedu di nos i tabata respetá nos.”
E paisahe di media tambe tabata mustra diferente tempu ku e islanan tabata huntu komo Antia Hulandes. “Tres korant na papiamentu: Extra, La Prensa i Nobo. E korantnan Amigoe i Beurs & Nieuwsberichten tabata na hulandes. Tur e edishonnan tabata bini di Kòrsou. Por lo demas for di aki tabatin: Bonaire Bulletin i un stashon di radio.
“Awor e kantidat di media a krese; wak numa kuantu stashon d radio tin aki. Pero e kresementu ei no a hasi nos mas fuerte, pasobra nos no ta uní. Si nos ke kambia esei, promé nos mester lòs di e rivalidat sí. Si nos tur yega huntu nos ta un ehérsito fuerte, pero aktualmente nos ta peloton lòs.”
‘Miedu di pèrdè posishon?’
Ofisialmente Antoin ta ku penshun. “Mi ta ninga di kere ku mi mester keda hasi tur kos mi mes, manera manehá un korant.” Su su prioridat awor ta: pasa e konosementu, e vishonnan i loke el a edifiká na Boneiru pa e generashonnan mas hóben.
Por ehèmpel Boneriano, e úniko diario di Boneiru.
“Nos mester bai koperá. Pasobra ta nèt esei ta un problema na e isla aki: hopi bia nos no ta pasa nos konosementu pa otro, pasobra nos tin miedu pa pèrdè nos posishon i ku otro hende ta bai kuné. Poseé posishon? Ami no ta kere den esaki.”
Pero pa berdaderamente tuma despedida di e pèn ei, parse e no ta logra. “Pero awor mi ta skibi loke ta interesá ami. Mi ta skibi tokante historia, kultura i naturalesa di Boneiru. Notisia no ta un prioridat mas pa mi.”


text:
Despues cu Gobierno a anuncia cu sra Vanessa Tjon Kock lo tin cu bandona su puesto como Alto Comisario di Polis debi cu su casa lo ta e siguiente minister di husticia cu lo huramente dialuna awor, e sindicato di Polis a saca un encuesta pa polisnan vota.
Den e 68 cu a vota un grupo grandi, 30.9 % a vota pa Trudy Hassel.. Di dos ta 20.6% door di trece un Alto Comisario nobo for di Hulanda.
Trudy Hassel ta den servicio di Gobierno ya 38 aña y mei y den servicio di Cuerpo Policial aruba pa 26 aña. Como Polis a bira hefe di Kia y despues a bira hefe na Guarda nos Costa, y actual ta bek como comisario di Polis. Lo sigui e desaroyo aki pa wak kende e Minister nobo di husticia lo pone como Alto Comisario.


text:
KOMUNIKADO DI PRENSA 439/2022
21 sèptèmber 2022 Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 20 di sèptèmber 2022, entre 07.00’or pa 12.30’or personal di warda di polis di
Montagne, a tene un kontrol di tráfiko.
E kontrol aki a tuma lugá riba Kaya Mikeas i Kaminda Jose C Antonia.
Polis a parti un total di 52 prosès verbal pa infrakshonnan den tráfiko.
Manehá un vehíkulo sin:
Faha di seguridat bistí;
Reibeweis bálido;
Seguro bálido;
Karchi di kùr bálido;
Plachi number, i tambe kore den direkshon kontrali.
E kontrolnan aki ta kontinuá


text: Diabierna anochi a drenta informe di un accidente cu hende herida na Kudawecha, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur burachi coriendo un pick-up dobbel cabina bayendo pabao a bay memey di caminda dal riba un Honda Accord di direccion contrario cu a purba evita e impacto pero no a logra y a dal den dje tog kibrando e wiel completo for di e arm, un otro auto tras di e Honda si a logra evita mientras e Kia Sportage tras di e auto aki a ricibi e golpi frontal. Debi na e fuerte impactonan un dama pasahero den e Honda a resulta herida mientras e chauffeur di e Kia tambe a resulta herida. E chauffeur burachi tabata keha di dolor y a ser atendi te hasta poni den e ambulans caba pero a baha for di e ambulans y polis a dicidi pa bay over na detene pa ta core bao influencia y ocasiona un accidente. Na yegada di e otro ambulans a atende e 2 victimanan y a transporta nan pa hospital.


text:
Calabas/Kudawecha – TEAM SNOR kiermen ken cu bin ta haya! Un berdadero campeon no mester di suerte yega cerca dje, e mes ta yam’e! Palabranan fuerte di un tal Snor Perez despues di nan tremendo encuentro contra e team di cas, esta TEAM 99 di e famoso y unico Domino Square Garden na Calabas.
Na cuminsamento dje bataya, diasabra ultimo 2 di oktober, TEAM SNOR tabata “zing een toontje lager” p’un rato, ya cu e mercenarionan di Han a ranca sali full speed! Den rato di ora, TEAM SNOR ta atras c’un par di wega y a cuminsa wak nervioso rond manera hende cu a perde florin y a haya diesplaca bek. Un yoramento sin fin cu TEAM 99 tin yen di hitmen dje team cu ta bou influencia dje strea di Nort. Pero, con cu bin con cu bay, kico a cuminsa bay fout despues den e batayon di sicario di TEAM 99, ainda ta un misterio. Guynan fuerte, “zware jongens” manera Licenciado Yoyo, Dr. Sneek, Prof. Jansen, “Mahoday Sahib” Sam, Captain Chiks, y varios coordinador Medico, un pa un a haya sla di TEAM SNOR. Rumornan fuerte ta core cu por ultimo ta Captain Chiks mes a laga e barco yena cu hitman sink!
Algo a bay fout … señalnan di whatsapp y FB a crash, señanan no tabata pasa bon, pero un cos por constata indiscutiblemente ta cu Snor Perez no ta un coach estilo Koeman, si no mas bien un Louis van Gaal (cu bigote). Na half time score tabata preta cu diferencia minimo di 11-10 pa Snor, pero despues di a bati ariba muraya den kleedkamer y a dal un bon “peptalk”, TEAM SNOR a sali brabo y suta TEAM 99 cu score convincente di 21-16! Lamentabelmente, na final dje wega, nos coresponsal no por a logra saca un potret di grupo di TEAM 99 … nan a disparce manera ijs den planchi! Keda pendiente, pasobra ta bay tin mas wega cayente e luna aki n’e unico y indiscutibel Domino Square Garden na Calabas!
TEAM SNOR TA CLA P’E SIGUIENTE!
Calabas/Kudawecha – TEAM SNOR kiermen ken cu bin ta haya! Un berdadero campeon no mester di suerte yega cerca dje, e mes ta yam’e! Palabranan fuerte di un tal Snor Perez despues di nan tremendo encuentro contra e team di cas, esta TEAM 99 di e famoso y unico Domino Square Garden na Calabas.


text:
Fenty Music huntu ku Ritmo Real ku piesa i videoclip nobo
Algun siman pasá a yega na TRENDSZ su konosementu, ku na isla ruman Boneiru, tin moveshonnan interesante tumando lugá.
Ta trata aki di moveshonnan den agrupashon musikal 'Fenty Music', un di e agrupashon musikal, ku a bin ta gosa di un popularidat enorme na Boneiru mes, i tambe na Aruba, Kòrsou i Hulanda, konkistando kurason di fanátikonan di farándula i tambe di bon ambiente. Awe, frònt di Fenty Music ta konsistí di Gerald Alberto, Danny Janga i Capella Chirino. i nan ta den studio di grabashon i ta pendiente pa estrená nan promé kansion promoshonal, pa e temporada aki.
Lo bira un piesa interpretá pa Gerald Alberto, kual ta un komposishon i areglo di e duo formá pa Faysel 'Kabala' Francisco, kende ta e direktor musikal i alabes e basista di e banda i tambe Derrel 'Titi' De Palm, kende no mester di ningun introdukshon. Mas aleu, loke sigur lo bai ta e chèri riba e bolo i ku TRENDSZ, den búskeda pa duna bo tur detaye i informashon, manera mester ta, a bin haña sá ku e piesa lo no wòrdu kantá pa Gerald só. Gerald lo bai ft un artista di Urban, direktamente for di Aruba ta trata di ku Ritmo Real. Nos por bisa ku ya TRENDSZ a tende parti di e piesa nobo aki i por konfirmá ku e piesa ta primintí di lo por bai bira un hit sigur pa e agrupashon. Nos a komprondé ku ta e intenshon pa esaki keda lansá huntu ku su videoclip, ku tambe ya ta kla, durante di e último dianan di luna di mei 2018.


text:
Siglo 21
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Siglo 21 (tambe siglo bintiun òf siglo XXI) ta e siglo aktual i e promé siglo di e di tres milenio den kalènder gregoriano. Siglo 21 ta kuminsá dia promé di yanüari 2001 i ta kaba dia 31 di desember 2100.
E periodo te awor ta karakterisá pa e avanse i ekspanshon di digitalisashon i kontrol riba informashon na nivel global. Su komienso tabata marka pa e kresementu di e ekonomia global i e konsumismo den e Terser Mundu, oumento di e preokupashon mundial pa terorismo despues di e atakenan di 11 di sèptèmber na 2001 i un kresementu di aktividatnan empresarial priva.[1][2][3] E intervenshonnan di OTAN den Afganistan i Irak na inisio di dékada 2000 i e tumbamentu di varios régimen durante e asina yama "primavera árabe" na inisio di dékada 2010 a kondusi na resultadonan miksto den mundu árabe, habriendo asina e kaminda pa instabilidat polítiko i varios guera sivil.
Atakenan di 11 di sèptèmber na 2001 riba World Trade Center na New York.
Pandemia di COVID-19 impaktando sosial i ekonómikamente desde 2019, ku miónes di hende morto i infektá.


text:
Kambionan den bo situashon personal
Kambionan den bo situashon personal por tin influensia riba bo AOV. Den e siguiente kasonan bo mester hasi notifikashon di e kambio. Manda un kopia di bo pasport i un prueba di e kambio.
Mudansa
Bo mester duna bo adrès nobo dentro di 14 dia, na e Unidat SZW. Bo por pasa serka e Unidat SZW pa esaki, òf manda e formulario di kambio via pòst òf e-mail.
Kuenta di banko nobo
Bo mester duna bo datonan di banko nobo, mas lihé ku ta posibel, na e Unidat SZW. Bo por pasa serka e Unidat SZW pa esaki, òf manda e formulario di kambio via pòst òf e-mail.
Kasa òf divorsiá
Si bo ta bai kasa òf divorsiá, notifiká e Unidat SZW di esaki dentro di 14 dia. Bo por pasa serka e Unidat SZW pa esaki òf manda e formulario di kambio via pòst òf e-mail.
Fayesementu di e kasá
En kaso ku bo kasá fayesé, bo ta notifiká e Unidat SZW mas lihé ku ta posibel. Si bo kasá tabata risibí AOV, bo por, komo famia di e defuntu, hasi un petishon pa un pago den un solo biaha, te ku 6 luna despues di e fayesimentu. Pasa pa esaki na e ora di konsulta AOV.
Otro kambionan
Nos ta apresiá si bo manda nos kambionan den bo number di telefòn òf e-mail adrès, pa asina nos por alkansá bo fásilmente i direktamente.


text:
Richard Doornbosch: mester implementá un plan di mas aña pa por logra sanea nan finansa públiko.
Punda— Pa 2021, Kòrsou ta leu fo’i kla ku súplika di sèn for di Hulanda. Ainda gobièrnu di Kòrsou falta 460 mion florin adishonal pa por logra paga su gastunan durante último parti di aña.
Segun minister di finansas Javier Silvania, pa final di 2021 lo tin un défisit di por lo ménos 500 mion florin. Kálkulonan ta indikando mas ku 540 mion florin. Te ainda pa 2021, Kòrsou a risibi 72.5 mion florin pa por a logra paga gastunan di Yüli i algun gastu pa Ougùstùs. Falta ainda por lo ménos 460 mion florin pa logra finansiá e défisit di 550 mion florin. E fiansa pa 2021 ta oumentá aun mas tantu e debe nashonal di Kòrsou.
Segun Banko Sentral na e momentonan aki Kòrsou su debe nashonal ta na 86% di su Produkto Nashonal Brutu. Ta trata di 3.9 miar florin, sin konta e último 169 mion florin pa finansiá e di tres kuartal for di kual Kòrsou a risibi 72.5 mion florin. Segun Banko Sentral, den nan konteo di e debe nashonal no a inkluí e último tranche, esei ta nifiká ku e debe nashonal di Kòrsou ta kasi 4.1 miar florin i 90% di nos Produkto Nashonal Brutu. Ademas, e kuota di debe a subi rápidamente na Kòrsou. Si konta e 460 mion èkstra ku ta bai tin mester pa logra finansiá 2021, pa desèmber Kòrsou su debe nashonal lo ta 4.6 miar florin i surpasá su Produkto Nashonal Brutu.
Segun Richard Doornbosch, Presidente Direktor na Banko Sentral, Kòrsou mester implementá un plan di mas aña pa por logra sanea nan finansa públiko. “Na 2020, entrada di impuesto a sufri un kaida fuerte na Kòrsou i Sint Maarten i gastu di karakter síkliko, manera ònderstant, a oumentá debí na e kontrakshon konsiderabel ku tabatin den aktividat ekonómiko. Alabes, a implementá medida diskreshonario, manera supsidio pa salario i otro transferensia sosial na e gruponan vulnerabel den komunidat durante e krísis di coronavirus”, Doornbosch a splika. “E oumento di gastu na Kòrsou tabata debí tambe na e transferensianan di parti di gobièrnu relashoná ku traspaso di e debenan preferensial di CBCS serka e.o. Girobank N.V.. Un otro problema ku por tacha Kòrsou seriamente den su debe nashonal ta 850 mion florin di Ennia. Si mester kompensá e suma ku un fiansa for di Hulanda, manera a sosodé den e situashon di Giro, e problemanan lo bira hopi mas serio pa finansas di Kòrsou.


text:
Mi eks kasa no ta pagando alimentashon pa nos yu, kiko mi por hasi?
Bon siman tur kos bon I danki pa lesa mi kolumna! Ban wak e tema di siman, algu delikado pero ku nos no por ignorá!
Pregunta: Mi tin 6 aña ku mi a divorsiá for di mi èks, nos tabata 15 aña kasá i nos a haña un yu muhé, e úniko yu di nos tur dos te ainda. Nos yu ta ménor di edat. Den e sentensia hues a dikta ku e mester duna pa 300 florin pa luna pa kria e yu. E promé seis lunanan e hòmber a paga korèkt na tempu. Aworaki ta 5 aña i mei ku nos yu mester a risibí pago, mi a trata di tur moda pero nada. Poko dia ei mi a komprondé ku el a bai biba Hulanda; ki mi por hasi?
Danki pa e pregunta i sigur unu hopi interesante. Laga mi kuminsá bisa ku señora no ta so den e lucha aki, tin hopi hende muhé ku ta pasa masha hopi trabou pa nan haña un tiki sèn pa nan yu. Hòmbernan mester ta mas serio ora jega na nos yunan. E muchanan tei i e tin e obligashon pa aportá i invertí den nan.
Den kaso aki señora tin un arma hopi importante den señora su man, esei yama “vonnis” den e kaso aki un “beschikking” dekreto. Mi por komprondé ku despues di divorsio tur sobrá paso a tuma lugá pasó, si no inskribí e divorsio na kranshi denter di seis luna despues di divorsio e ora ei señora ta kasá ainda. Pero laga nos bai bèk na e dekreto. E dekreto ei ta masha importante pasó eiden Hues ta tuma su desishon i partidonan mester honra e desishon ei, mayoria bia e ta bisa tambe den su desishon “uitvoerbaar bijvoorraad” o sea mester ehekuté manera a dikta e sentensia. Esei kemen ku mester hasi loke e dekreto ta bisa sea bo bai ‘Hoger Beroep’(Korte Superior) òf no i te ora e tramité di hoger beroep tèrminá. Mester kuminsá paga plaka di alimentashon mes ora.
Si bo èks no ta pagando bo mester bai serka un deurwaarder i laga e pone beslag riba salaris òf pertenesenshanan di balor di bo èks. E mester kumpli ku e sentensha di Hues. Un Vonnis of Beschikking tin e poder di wòrdu ehekutá si e persona no ta kumpliendo ku loke e vonnis of dekreto ta bisa ku mester tuma lugá. Kòrda ku vonnis of un dekreto di hues su valides di kaduká ta mas ku 5 aña; pa eksakto e ta 20 aña promé ku e kaduká.
Semper ta bon pa laga un abogado lesa e vonnis of dekreto pa bo, di manera ku e por konsehá bo ta ki paso mester tuma i yuda pone bo riba e kaminda korekto. Pues ya bo sa, bo èks por kore pero e no por skonde pasó si ta na Hulanda e ta, un abogado tambe por poné den kontakto ku abogado na Hulanda pa buska bo èks i asina pone beslag i pone paga ku forsa retroaktivo tur e añanan ku e debe bosnan yu. Te otro siman ku Dios su poder i bo sa kon pa yega serka nos pa mas yudansa!


text:
Departamento Meteorologico di Aruba ta vigilando un ola tropical den parti oost di Caribe, actaulmente oost di Bonaire. E Sistema tin un chance grandi di sigui desaroya y bira un ciclon tropical den proximo 2 te 5 dia
Awe mainta 8:00 AM e ola tropical (wave) aki tabata situa mas o menos na 65W, cu su parti dilanti na 150km oost di Bonaire. Cu e curso actual e wave aki ta bai move den parti oost di Caribe entre awe y mayan diabierna. E wave ta ser acompaña pa awacero modera te pisa y mal tempo, y ta move west- noordwest rond di 30 pa 35 km/h.
𝗜𝗺𝗽𝗮𝗰𝘁𝗼 𝗿𝗶𝗯𝗮 𝗲 𝘄𝗲𝗲𝗿 𝗹𝗼𝗰𝗮𝗹:
Por spera biento fuerte den rafaga durante awacero modera te localmente fuerte cu por ser compaña pa lamper cu strena; ademas awacero por causa molester na diferente parti.
Pa e parti maritimo, por spera lama modera te poco bruto na parti oost te noordwest cu olanan entre 5 pa 9 pia. Un aviso pa boto chikito lo drenta na vigor pa e parti oost te noordwest di costa awe tardi 6 ‘or. Ta pidi operadornan di boto chikito pa bai cu cautela na sobra partinan y tambe cerca of den besindario di awacero of lamper cu strena.
Departamento Meteorologico di Aruba lo continua vigilando e sistema aki y si ta necesario emiti e boletinan necesario den e caso ei.


text:
E wega entre SV Caiquetio y SV Dakota den siman 16 aki ta un chens pa Dakota subi bek na promer luga riba tabla, apesar cu por ta temporario, wardando resultadonan di Estrella y Nacional den nan weganan pendiente di e jornada 16. Caiquetio ta casi sigur den e play-off di promocion-degradacion ta biniendo di un contundente victoria riba Riverplate den siman 15, ta hungando pa honor pero tambe pa preparacion pa logra keda den division di honor pa e siguiente temporada.Dakota ta cuminsa e wega di biaha den atake di hopi velocidad, Caiquetio su strategia ta di sinta warda defende bon y hasta ocasionalmente press Dakota un poco mas ariba, tratando di desekilibra nan wega, ocasionalmente ataka tambe. Tin biaha dominio di bala y hasta control di wega no ta sificiente pa gana un wega. Dakota tabatin tur esey, toch e gol no a yega pa basta largo, y ora un gol no ta yega tin biaha sin pasenshi frustracion sa drenta sin cu bo kier. Caiquetio su tactica tabata “spot on”, Dakota cu bala y iniciativa pero sin yegada di calidad, ni peligroso. Mester remarka cu e Dakota actual no ta mesun Dakota di e prome mita di e temporada actual, nos sa cu e ekipo tabata solido na cuminsamento di temporada, nan tabata score hopi mas gol te cu e punto ey y solido den prome lugar, nan golnan a somenta, e average di gol pa wega ta awor 1.42 vs 2.40 den e prome round di temporada, un caida significante. E perdida di Jesus Peñate a hasi tal impacto? paso toch Peñate no tabata score hopi gol, pero nos por deduci si cu Peñate lo tabata crea hopi mas yegada y chens pa su oncena, esey falta awo actualmente pa e Dakoteronan y pa nan aspiracion pa gana un campeonato. Halftime a bay aden sin gol, un tremendo logro te na e punto ey pa Caiquetio y mas frustracion pa e ‘geel cu pretonan’.
E di dos tempo a cuminsa sorpresivamente cu Caiquetio den atake y peligroso tambe pa colmo, un ekipo mentalmente renoba y dicidi pa competi cuerpo a cuerpo cu cualke ekipo. Asina a cuminsa un ‘toma y dame’ entre e dos contrincantenan, Caiquetio a defende hopi bon y tin biaha hasta a bay den atake si nan a mira e chens. Un Dakota cada biaha mas nervioso y sin precision husto pa via di e tactica di Caiquetio. Dakota a hasi algun cambio tambe en busca di solucion, despues por a wak si cu Dakota a cuminsa organisa nan mes mihor cu mihor pasenan for di minuut 65 n’ey. Cu miho yegadanan e chens nan di Dakota a mehora, pero, di gol nada ainda. Toch tabatin un milager chikito ainda pa Dakota, un penalty na minuut 73, sin duda algun bon cobra pa e referee ne momento ey. Ricky Hodge a tira e penalty y pase na banda di e portero di Caiquetio pa e gol di bentaha. E wega a sigui na mesun ritmo pa un paar di minuut mas, Caiquetio purbando di empata e wega tambe, un bon prestacion di e ekipo di Paradera. E ultimo 10 pa 15 minuut di e contienda aki si nos por bisa cu cos a bay hopi for di man riba veld cu accion nan anti-futbol, e hungado nan a perde disciplina, tabatin hugadanan duidelijk di carchi, ta parce cu algun hungado, especialmente di Dakota, tabata busca intencionalmente pa haya carchi, momentonan scur y dudoso cu ta perhudica nos futbol, referee cu a trata di hasi lo miho posibel pero toch a perde control di e wega y autoridad riba veld, pero tambe mester awo revisa e reglanan di disciplina y procedimiento di con ta trata cu acumulacion di caarchinan. Apesar cu a anuncia 5 minuut di tempo extra despues di e 90 minuut reglamentario, a hunga solamente 2 di eseynan, dus, wega a caba prome cu tempo tambe pa colmo, disgustando e ekipo di Caiquetio y su fanaticadan, paso, nan tabata ainda cu chens pa empata e wega, “Quo Vadis” futbol Arubano??
Resultado final Dakota 1 Caiquetio 0. Ricky Hodge ta nos ‘man of the match’. Dakota asina ta temporariamente na prome luga cu 35 punto, Caiquetio cu 8 punto oficialmente ta evita degradacion automatico y ta bay hunga play-off di promocion-degradacion na final di temporada.


text:
RCA, ainda invicto den Playoffs, a bin di empata cu Dakota den e partido previo y lo kier a logra un victoria contra Estrella pa consolida nan prome luga riba tabla di posicion. Estrella, sin punto te cu awor, a bin pa busca un bon resultado, si no, un victoria mes pa termina e prome rond aki di Playoffs cu algo y drenta den contencion.
E problema di Estrella te cu awor den Playoffs, y locual tabata e caso tambe den campeonato regular, ta e homber gol. Ta ken lo bai anota e golnan pa e Naranjadanan? Cu tanto lesionnan andando, di Hugo Robert, Anuar Kock, Phaedrick Baromeo cu ainda no ta 100% y pa colmo e carchi cora y suspension di Jean Pierre v/d Linden, un problema grandi pa nan.
Estrella a cuminsa bon den e wega aki, nan a domina bala, manteniendo e iniciativa den e prome parti di e wega, nan a haya nan gran chens pa cambia nan fortuna na minuut 40, unda cu Naibert Elizabeth a anota den un hugada cu e mes a cuminsa, cu asistencia, for di su mesun linea di defensa, penetra den area penal di RCA, den un wega fisico a mantene dominio di bala y pone esaki den gol, Glenbert Croes di RCA a purba trek e bala bek na ultimo momento foi linea di gol, pero envano. Estrella 1 RCA 0.
Pero e euforia di e gol ey di Estrella no a dura mucho, ya cu net cuater minuut despues Kevin Peña di RCA ta anota un gol pa empata e wega na un gol pa banda, despues di un atake rapido for di patras, den solamente tres pase, di Ronaldo Valderama pa Jean Pierre Fingal pa Peña, cu no a basila y ta fusila e portero Navarro, un contra-golpi decisivo, Estrella 1 RCA 1.
Despues di halftime Estrella a “eigenlijk” sigui cu nan wega di control di bala y semper purbando di avansa, cu algun yegada, pero, RCA tambe tabata spera pa un apertura pa hasi nan move, y “dicho hecho”, esey mes tabata e caso na minuut 53, unda Miguel Gonzalez for di su posicion di leftback a mira un oportunidad y a lansa te den area penal di Estrella, y husto drentando den e ultimo 16 a los un tiro duro na banda drechi di portero Injerreau Navarro, cu no a sera su skina, e bala a dal den tubo y bai aden, Estrella 1 RCA 2.
Estrella a purba, nan tabatin algun yegada, pero sin hopi peliger, e calidad dilanti tabata falta, e talentoso hoben, Trevor Faro, tabata isola tambe den hopi aspecto, su so dilanti, cu poco oportunidad. E partido a sigui pareu cu hopi bataya, pero, Estrella tabatin mester di mas cu esey pa saca un mihor resultado pa haya punto, algo sigur hopi necesario n’e punto aki.
E partido a termina den un victoria p’e Tricolornan di RCA, un victoria hopi bataya, traba y duro, pero nan lo ta contento cu e tres puntonan, y awo nan ta comanda emfaticamente e tabla di Playoffs cu shete punto, apesar cu nan Director Tecnico, Omar Tromp, no kier celebra mucho, p’e ainda nan no a logra nada, falta hopi ainda! segun e.
Estrella, decepciona cu e derota sin duda, awor tin e tarea hopi duro di practicamente purba gana nan tres partidonan cu falta den Playoff, nan no tin ningun punto ainda.
Nos ‘Man of the Match’ ta Kevin Peña di RCA. Siguientemente RCA lo enfrenta Nacional dia 25 di Mei y Estrella lo enfrenta Dakota dia 26 di Mei.


text:
Caso serio Dialuna anochi
ORANJESTAD (AAN): Dialuna anochi trempan pa 6:35 pm, un unidad di Polis di San Nicolas a ser manda na un area di Pos Chikito, como cu hendenan a tende varios tiro.
Ora cu Polis a yega eynan, a papia cu e señora di inicial R.
E señora di inicial R. a declara cu banda di 6:30 pm e tabata pafo di su cas hunto cu su yiu homber. E tabata papiando cu su bisiña, y diripiente nan a tende un auto pasa eybanda y esey a hala su atencion.
Despues di esey el a mira un auto Nissan March color blanco cu tinted windows ta yegando cerca.
Mas leu, e chauffeur di e auto aki a core poco-poco dilanti su cas. Ora cu e auto a yega un tiki mas leu, el a mira con e chauffeur e momento ey a saca un arma di candela di su vehiculo, y a dirigi esaki riba dje.
El a reacciona mesora, y a core bay paden hunto cu su yiu homber.
Despues di esey, e señora a tende 4 tiro cu a wordo dispara den su direccion.
Polis a tuma e caso aki hopi na serio, y a core pidi presencia di Recherche y tambe personal forensico di BFTO pa asina haci un investigacion.
Central di Polis a wordo informa di loke a pasa, y mesora a pone tur esaki den computer.


text:
Dialuna den careda di 11or mainta alarma a keda activa cu na un deposito patras di edificio di respaldo na...Read more
Diasabra anochi un nissan cube tabata coriendo iresponsabel riba caminda di San Nicolas polis a topa cu esaki y a...Read more
Diasabra anochi chauffeur coriendo riba WVB Ponton direccion pa rotonde Tanki Leendert a constata cu e auto ta sakando huma...Read more
Diabierna anochi for di WVB un persona tabata sigui un toyota vitz coriendo luz paga y zig zag, a reporta...Read more
Diahuebs atardi riba Seri Teishi un homber coriendo den un Honda Fit biniendo for di pabou direccion pa rotonde Balashi,...Read more
Diahuebs merdia na e rotonde Piedra Plat a sosode un accidente unda chauffeur di un daihatsu a bay den banda...Read more
Na rotonde Pos Chikito chauffeur di un march no a regula su distancia y velocidad y a bay dal tras...Read more
Diaranson atardi habitante di Pindastraat a sinti varios baranca ta cay riba dak di cas y despues a keda menasa...Read more
Diaranson atardi riba e caminda di Santa Cruz dilanti di wendys un accidente a sosode unda un auto a brake...Read more
Riba e caminda di Catiri a sosode un accidente unda un hyundai accent y un ford a dal contra di...Read more
Diamars atardi riba e caminda di Kudawecha pabou di e veld a sosode un accidente entre dos auto durante e...Read more
Diamars den careda di 1:30 atardi riba e caminda di Moko a sosode un accidente unda chauffeur den un toyota...Read more
Diamars merdia riba e caminda di Mahuma pa e birada skerpi di peppep pa Buena Vista chauffeur den un honda...Read more
Dialuna merdia varios mayor para pafo di EPB Hato a yama polis informando di un pelea grandi entre algun hoben,...Read more
Diadomingo anochi riba e caminda di Shiribana dilanti di lox sing supermarket un homber a sali for di e supermarket...Read more
Diadomingo anochi riba e caminda di Shaba net dilanti di do it center, un accidente entre dos auto a sosode...Read more
Riba Caya Ernesto Petronia diadomingo anochi net dilanti misa di playa polisnan a topa cu un hyundai elantra shinishi cu...Read more
Diadomingo merdia mayor ta informa polis cu su yiu chikito a sali for di cas na Mabon y no sa...Read more
Diadomingo anochi habitante di Jan Fleming a scucha un desordo y ora a sali wak a constata cu su auto...Read more
Diadomingo pasa di 6or atardi den caya Bohi na Mabon a surgi un bululu formal entre varios persona unda tabatin...Read more


text:
E aña aki un biaha mas e team di Big Joe lo ta organisando e ultimo evento di drag race aki na Aruba jama “Palo Marga Finals”. E biaha aki e lo ta e evento di mas grandi cu nan a jega di organisa como cu lo ta un total di 5 dia di evento y esaki lo ta dedica na Ricardo “Cado” Kock celebrando mas di 30 aña den e mundo di Drag Racing. Pero esaki lo bai bira un evento sumamente special como cu December aña pasa e casa di Cado Kock esta Sita Geerman-Kock a wordo diagnostica cu cancer y esey a pone tur hende den e team para un rato keto y refleciona riba e importancia di bida y pa trata y duna aprecio na bo sernan keri ora cu nan ta na bida. Pa es motibo aki henter e tema di Palo Marga Finals di dianan 28 y 29 di November proximo lo bai ta “Celebrando Bida”. Pa prome biaha un evento di drag lo bai ta den combinacion cu Koniging Wilhelmina Kanker Fonds cu tur dia ta duna e support necesario na tur persona cu bati na nan porta paso personalmente of sea un amigo, conocir of famia nos tur conoce un persona den nos boda cu ta sufri di un of otro tipo di cancer. Na Aruba nos tur tin un conocir of famia cu ta sufri di e malesa cancer y e mundo di drag racing no ta un excepcion paso tanto coredornan of fanaticonan tin un persona den nan famia cu ta sufri di e malesa aki. Y ta pa es motibo aki mes Big Joe kier atraves di e deporte di drag concientisa tur hende cu tin un organisacion manera Koniging Wilhelmina Kanker Fonds cu ta para cla pa judabo pero tambe cu e organisacion aki mester di e sosten financiero pa asina por sigui juda mas hende aki na Aruba paso e malesa di cancer no ta discrimina y ta toca na porta di esnan sea directamente of indirectamente involucra den e deporte di drag tambe. Tur esnan cu bai mira e actividad di Palo Marga Finals tambe lo ta contribujendo cu Koniging Wilhelmina Kankerfonds como cu 5 florin di cada ticket di entrada lo bai como donacion pa Koniging Wilhelmina Kanker Fonds pa di e forma aki nan por hanja fondonan necesario pa asina nan por sigui juda e patientnan di cancer cu ta bati tur dia na nan porta. Durante e evento di drag race aki e representantenan di KWKF tambe lo bai ta presente pa prome biaha riba pista di Palo Marga pa asina tur amante di e deporte aki por papia y hanja mas informacion di loque e fundacion ta haci y esnan cu kier duna algo mas di nan curason na e fundacion lo por haci esaki directamente. E actividadnan di Palo Marga Finals mes lo ta cuminsando Diabierna 21 di November cu un tremendo Inschrijving/Car & Bike Show riba e parkinglot di Kooyman di 7or pa 10or di anochi, sigui pa un roadtest na Palo Marga Diasabra dia 22 di November di 7or pa 11or di anochi y e caredanan mes lo tuma lugar Diabierna 28 y Diasabra 29 di November. Pa sera henter e celebracion di bida aki cu broche di oro, entregamento di premio lo tuma lugar Diadomingo 30 di November den un tremendo actividad unda tur coredor y fanatico por bini hunto netjes y sin stress di careda pa tuma nan premio y pa despues sigui cu e reconocimentonan y un celebracion pa “Celebra Bida”, paso manera Cado kock semper a bisa “Reconoce un hende na bida pa e disfruta di dje, paso despues e no sa cu bo a reconoce tog”.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
DVG ta sigui atende cu casonan sospechoso di Monkeypox
ARUBA- 28 di juli 2022. Na e momentonan aki Departamento di Salud Publico (DVG) ta investigando un otro caso sospechoso di Monkeypox. Apesar cu ainda e caso mester wordo confirma pa medio di test di laboratorio, clinicamente e sintomanan presenta ta cuadra cu un caso tipico di Monkeypox, pero ta despues cu caba di compila tur informacion nesesario so, esaki lo wordo clasifica como un caso confirma, un caso probable of lo descarta Monkeypox. Pa por ta 100% sigur mester warda resultado oficial di testnan haci pa laboratorio cu ta dura 3 pa 4 dia.
Ta trata aki di un persona residente di Aruba cu tin un historia di biahe pa Colombia recientemente. Na e momentonan aki DVG ta bezig cu tur investigacion nesesario segun protocol pa pone famia y contactonan sercano den cuarentena, tuma mustranan necesario pa manda Hulanda pa diagnostico y duna guia y sosten necesario na e persona encuestion y na su famia enespera di resultado di testnan haci.
Contagio cu Monkeypox ta sosode di hende pa hende pa medio di contacto directo cu un persona infecta. Door di tin contacto cu e likido prosedente di e blarnan presente serca e persona infecta (skin to skin of panja contamina) y posiblemente tambe atravez di particulanan (droplets) for di e boca/garganta di e persona infecta. Tin indicacion cu Monkeypox por wordo transmiti tambe sexualmente, pero esaki no ta comproba ainda. Pa evita contagio cu Monkeypox ta recomenda pa evita di tin contacto hopi serca cu hende cu ta sinti malo. Cu contacto di serca nos ta referi un bes mas por ehempel cara cu cara, cuero cu cuero, sunchi, brasa, caricia y mantene relacion sexual.
Sintomanan di Monkeypox ta cuminsa cu keintura, dolor di cabes, kliernan hincha y dolor di curpa. Entre 1 te cu 3 dia despues di e keintura, ta aparece un rash (blaar) cu den mayoria di e casonan ta afecta cara, mannan y pianan. E rash na su turno ta transforma den blaar cu pus aden. Monkeypox por wordo confundi cu otro malesanan manera Smallpox, Bruela, of Impetigo, pa cual motibo ta importante pa un persona cu e sintomanan aki tuma contacto cu nan dokter di cas pa testnan nesesario wordo haci y asina wordo corectamente diagnostica.
Pa mas informacion like nos Facebook page Directie Volksgezondheid DVG Aruba, subi nos website www.dvg.aw, yama nos na 5224200 of mail nos na servicio@dvg.aw.


text:
Ofisialmente a deklará tresementu di opheto prohibí den institutonan hudisial kastigabel na Hulanda Karibense. E Kódigo Penal BES ta hasi persekushon penal di persona ku ta purba trese opheto di kontrabanda paden posibel. Instituto Hudisial Hulanda Karibense (JICN) for di awor ta bai hiba un maneho mas estrikto riba e lei aki i for di awor en adelante lo hasi denunsia kontrapersonanan ku ta purba trese kontrabanda prohibí paden.
Na institutonan hudisial no ta prohibí solamente opheto ku no ta permití den sosiedat liber, manera arma i droga. Tambe sierto opheto di kua e poseshon pafó di e instituto no ta ilegal, na institutonan hudisial tòg por ta prohibí. Den esaki ta trata di opheto di kua e poseshon òf uso ta pone e órden i seguridat den e instituto na peliger. Ehèmpel di esaki ta telefòn, hèrmènt i portadó di informashon manera ‘usb-stick’.
Poseshon di e ophetonan prohibí aki den e instituto ta oumentá e riesgo ku delinkuentenan ta sigui ku aktonan kriminal durante nan sentensia òf medida. Ademas e ta stroba un bon re-integrashon di detenido. Mantenshon estrikto riba hasimentu kastigabel di trese kontrabanda paden ta sigui deskurashá hende pa trese kontrabanda pa delinkuentenan.


text:
Project Description
Forma ta ofresé, konforme lei, hóbennan den e edat di 18 -24 aña e oportunidat pa tuma parti na trayektonan di formashon i edukashon (máksimo 24 luna). E idioma di instrukshon na Forma ta Papiamentu. Aki ta persiguí e siguiente metanan:
- Optené un kalifikashon básiko pa e merkado laboral lokal (diploma MBO nivel 1) i òf;
- Ku ta hiba na un trabou permanente òf edukashon superior;
- Konservá un trabou i kompletá e edukashon superior;
- Pa e partisipantenan di kual nada anteriormente menshoná ta realisabel (LVB- problematiek), ta duna un training di independensia den koordinashon ku sosionan di kadena involukrá.
En konekshon ku siguimentu di enseñansa regular i den preparashon pa e trayekto prinsipal, durante 10 luna e studiantenan ta sigui e trayekto básiko. Durante e dos promé periodo nan di e aña eskolar, e studiantenan ta presente na FORMA durante 5 dia pa siman. Ta adaptá permanentemente e plan di estudio na e demandanan di e sosiedat i e nesesidatnan di e grupo di enfoke.
Tin espasio pa un máksimo di 20 studiante den e trayekto básiko, den kual e Trahadó di Formashon Edukativo (EVW-er) i un asistente (OA) ta forma parti di e grupo. E trayekto Básiko ta un trayekto formativo dirigí riba tantu e desaroyo personal komo profeshonal di e hóbennan. Pa medio di tareanan di un portafolio orientativo, vinkulá na e 9 kompetensianan, e studiante ta deskubrí ken e ta, ki talento i kualidatnan e ta poseé, unda su interesnan ta sintá, e ta desaroyá un struktura diario i un ritmo di dia i anochi i e studiante ta siña kon pa siña. Di e manera akí, e hóben ta desaroyá persepshon propio, konosementu i un vishon realístiko di futuro.
GUIA LABORAL
E trayekto di guia laboral ta enfoká riba buska, haña i mantené trabou. E studiantenan ku skohe pa bai traha òf pa motibu di problemanan kognitivo o personal no por bai MBO nivel 1, ta risibí apoyo den su desaroyo personal i profeshonal i ta pone un base di konosementu general i abilidatnan sosial. E trayekto ta usa diferensiashon mas tantu ku ta posibel i e partisipantenan ta haña un oferta ku ta permití nan desaroyá optimal basá riba nan antesedentenan, kapasidatnan i interesnan. E struktura di e trayekto pa gran parti ta práktiko i ta enfoká su mes den siñamentu di abilidatnan laboral básiko. E trayekto tin un durashon di mínimo seis aña, i ta konsistí di 3 fase i e hóbennan ta drenta e merkado laboral.
Den fase 1, ta brinda enseñansa 2 dia pa siman durante un mínimo di seis luna na e lokalidat di FORMA, bou di supervishon di e Trahadó di Formashon Edukativo i un asistente. Durante e 3 otro dianan restante, e studiantenan ta bai un lugá di trabou kaminda nan por atkerí eksperensia komo trahadó. Si e studiante tin trabou kaba, e lo tin ku traha e 3 dianan akí einan mes. Durante e dianan ku e studiante ta trahando na su lugá di trabou, e Trahadó di Formashon Edukativo i òf e asistente ta presente regularmente na e lugá di trabou.
E grupo tin un kapasidat máksimo di 15 studiante. E plan di estudio ta konsistí di e siguiente materianan i e kontenido ta enfoká riba e kompetensianan, ku ta basá i kombiná ku e training Kaminda pa Trabou i ku ta ser tradusí den práktika den un ambiente laboral. E kontenido di e temanan ku ta menshoná na kontinuashon ta ser tradusí mas tantu posibel na un situashon laboral konkreto.
E Trahadó di Formashon Edukativo i e asistente ta duna guia di trabou intensivo i strukturá. Esaki tin un frekuensia fiho i adaptá na e demanda i nesesidatnan tantu di e studiante komo ku di e doño di trabou. Tambe ta realisá akuerdonan na midí tokante aksesibilidat durante i despues di orarionan di ofisina.
Den e lastu fase, ku tambe ta dura por lo ménos 6 luna, e meta ta pa “mantené un trabou” i perpetuá i konfirmá loke a siña.
E frekuensia di supervishon ta tuma lugá na e lugá di trabou.


text:
ALMERE — Despues di algun dia di entrenamentu na Hulanda e selekshon di Kòrsou ta hunga un partido di fogeo awe kontra Sürnam. Tur esaki ta den preparashon pa e partido di segunda buèlta kontra Cuba dia 10 i 14 di yüni próksimo.
E partido di fogeo kontra Sürnam lo tuma lugá awe 1’or di mèrdia ora lokal di Kòrsou den stadion di Almere City FC na Hulanda. Dia 17 i 18 di mei último 2 hungadó di e selekshon residensia na Kòrsou, huntu ku Sr. Etienne Siliee, Presidente di FFK Sr. Jean Fransisca i algun miembro di nos staf a biaha pa Hulanda pa uni ku e sobra hungadónan di Hulanda pa asina por kuminsá ku e entrenamentunan.
Segun informashonnan e selekshon di Sürnam lo konta ku e siguiente hungadónan: Milano Koenders, Evander Sno, Nigel Hasselbaink, Mitchell Schet, Danzell Gravenberch, Mitchell Donald, Donovan Slijngard, Gianni Zuiverloon, Roland Alberg, Dion Malone, Calvin Mac-Intosch, Gino Coutinho, Mitchell Burgzorg, Genaro Snijders, Rodney Ubbergen, Lorenzo Davids, Sidney Schmelz, Mikhail Rosheuvel.
Miéntras ku Kòrsou lo konta ku: Kemy Agustien, Shanon Carmelia, Luiginio Hoyer, Gillian Justiana, Darryl Lachman, Gianluca Maria, Derwin Martina, Shelton Martis, Papito Merencia, Zeus de la Paz, Prince Rajcomar, Jonathan Richard, Jason Wall, Rowendy Sumter, Ayrton Statie, Jeremy de Nooijer.
Mas aleu, FFK a anunsiá ku e flanelnan di e selekshon di Kòrsou a yega i ta optenibel na FFK bou di ora di ofisina na balor di fl.35. E flanelnan ta kuminsá na size S i ta yega te na 3 XL. Tambe tin size pa mucha manera size 8, 10, 12, 14 i 16. Kòrda ku na FFK no por ‘swipe’.
Partido Kòrsou kontra Sürnam


text:
Tin asina tanto grupo musical awendia riba internet, cu ta resulta imposibel pa haya sa cuanto grupo ta nace cada dia. Na Aruba recientemente un grupo hubenil di musica a wordo crea na un scol cu e fin di entretene y sigui crece den e area di musica.
Rocking Youth Band ta un grupo conforma di 9 hoben entre 13 y 15 aƱa di edad cu fin di siman ultimo a haci nan prome presentacion pafo di nan scol, cu primeramente tabata e luga na unda nan a wordo crea un aƱa pasa. Normalmente nan tabata presenta nan performance den diferente evento di scol y esun aki a tuma luga na un local conoci.
Den nan comienso, nan tabata dirigi door di juffrouw Petra Alben, pero el a bay biba na Hulanda back, lagando atras e peticion pa no laga nan talento bay perdi y asina presentāe den e grupo den diferente area como piano, baho, guitara, drum, ukulele, entre otro.
Den e ocasion aki, Bon Dia Aruba a haci un entrevista special cu Tony Parejo, un musico di profesion cu ta duna les di musica, kende ta representante di e banda musical aki y tambe ta tata di dos di e hobennan cu ta conforma e banda. El a sigura cu nan prome presentacion di diasabra ultimo pa publico general tabata un exito cual e hendenan presente a disfruta.
E muchanan di Rocking Youth Band tabatin les di musica den mesun scol unda algun di nan te ainda ta studia y cada un ta ricibi les aparte di e instrumentonan cu nan ta specialisa.
Rocking Youth Band ta forma pa Paula Spinosi di 14 aƱa, Jenna Croes di 15 aƱa, nan dos ta dedica na tocamento di ukulele; Vida Maria di 13 aƱa cu ta den e parti di vocals y piano; Isabella Manrique di 14 aƱa cu ta canta; Ethan y Ian Parejo di 14 aƱa specialisa den drum, percusion, violin y guitara; Cynthia Rafael di 14 aƱa cu ta dedica na baho; Lukas Teklenborg di 15 cu cajon y percusion; y Hugo Vroegop di 13 aƱa cu ta toca piano.
E 9 hoben aki segun Parejo a conta, tin un diferencia special di otro gruponan di musica ya cu nan performance ta varia, nan no ta toca solamente rock, pop of balada sino tambe nan ta haci mescla di cajon cu ukulele. Ademas tin stem di tres hoben cu ta canta y un di nan ta di opera. Na e momentonan aki el a informa cu nan ta bezig cu un mescla di concepto moderno cu opera, un proyecto di produccion personal.
Actualmente nan ta haci cover di diferente artista, pero igualmente nan tin caba nan canticanan propio pa asina nan tin nan mesun produccion den e area musical ey.
āNan ta hopi emociona pa haci esey, pero apenas nan tin un aƱa cu nan ta combina nan studio cu lesnan di musica y e bandaā, Parejo a informa.
Como muchanan hoben, cada un di nan tin nan responsabilidad di scol, nan tin nan aspiracion y hobbie ā como training windsurf of bira un piloto di avion. Nan tin e meta di haci un produccion den tempo di un aƱa cu ta e aƱa escolar aki cu a caba di cuminsa. Den e tempo aki nan kier traha nan canticanan propio cu productornan y areglistanan, unda nan tur lo por keda contento cu loke nan ta bin haciendo sin perde nan enfoke riba nan estudio.
Parejo tambe a conta cu nan a dicidi di cambia nan nomber, pa motibo cu nan tabatin e nomber di scol unda nan a cuminsa, cu ta āSchakel Bandā. Pero pa motibo cu algun di nan a sali for di scol y bay studia otro caminda, nan a cambia pa e nomber di āYessified Chicken Nuggetā, pero Parejo a splica cu no tur di nan tabata di acuerdo cu e nomber aki, y ta pāesey cu awor nan a bolbe cambia na e nomber pa āRocking Youth Bandā.
Mientras tanto, nan ta sigui training den nan canticanan nobo, unda Parejo a menciona cu nan ta organisando un actividad pa luna di september, pero cu te ainda e no tabatin mucho detaye di esey.
Como nan ta un grupo musical relativamente nobo, nan no tin rednan social como grupo musical mes, pero nan representante e Sr. Parejo a sigura cu pronto comunidad lo tende di nan pa asina sigui duna di conoce nan talento.


text: Oranjestad-Pueblo di Aruba, ora algo no ta original of no ta funciona manera mester ta, esaki ta wordo yama pa algo cu ta ‘nep’. Den caso di Parlamento di Aruba, a base di e echonan cu ta tuma lugar ey den, pueblo por bisa cu Aruba tin un nep parlement? Un parlamento cu ta parce di ta funciona corecto pero cu ta laga hopi di desea. Esaki no solamente ta mi opinion personal, pero mi ponencianan ta haya rason door di expresionnan di e propio ex Gobernador. Den su discurso di despedida, sr. Gobernador a declara cu Parlamentarionan mester controla Gobierno y di ta critico pa aproba of desaproba legislacion. Cu otro palabra, e parlamentarionan actual y muy en particular fraccion di AVP, NO a haci asina! E parlamentarionan di AVP NO a controla y ni tabata critico cu Gobierno su maneho. Esey sr. Gobernador tabata bisando. Contrario na esaki, e parlamentarionan di AVP a controla y tabata critico riba oposicion den Parlamento pa 7 aña largo y ta siguiendo asina. Tambe sr. Gobernador a declara cu como representantenan di pueblo eligi, ta boso tarea pa independientemente, a base di boso propio formacion di huicio, criterio y a base di boso consenshi, pa haci escogencianan. Aki sr. Gobernador ta referi na e echo cu pa 99.9% di tur e leynan y mocionnan pasa den Parlamento, fraccion di AVP a vota manera Zombi. Djis vota pro e proposicion, si esaki ta bini di e skina Berde. Tambe cu aparentemente fraccion di AVP no tin consenshi. Di lo contrario e lo no a bisa asina. Ta hustamente pasobra e forma di hiba maneho den Parlamento ta uno sin norma, sin balor y sin consenshi, sr. Gobernador a menciona e parti aki. Otro declaracion negativo tabata cu si parlamento, por ehempel, unanimamente, y los for di color politico, acepta un mocion, anto ta nan tarea pa percura tambe pa esaki wordo ehecuta. Kiermen cu parlamento ta nonchalant. Nan no ta follow-up riba continuacion di dicho leynan aproba. Tur cos ta keda den lachi toch? Un dikke vette NUL sr. Gobernador a duna e Parlamento di Aruba. Berguensa! Anto nan ta hari tambe durante e ocasion di despedida di sr. Gobernador. Esey ta musta pueblo di Aruba con hopi ta interesa e parlamentarionan di AVP, con sr. Gobernador a evalua nan funcionamento. Awor un parlamentario cu un consenshi di klinker no por sinti si. E resultado di e declaracionnan ta un berguensa pa esnan (manera cu e propio sr. Gobernador a bisa) cu a eligi e parlamentarionan di AVP pa controla y pa sigui den forma critico, e maneho di gobierno y pa aproba of desaproba legislacion. Pueblo tin e oportunidad di drecha cos otro aña cu su voto di coreccion.


text:
AHATA announces the launch of its campaign ‘Ami ta Turismo’. This campaign was created with the purpose to create awareness within the community of the opportunities and benefits of working in the hospitality and tourism industry. The campaign captures a variety of job profiles featuring our locals as brand ambassadors and highlighting their successful career journeys in the industry.
Ami Ta Turismo campaign:
As of February 27th, 2020 every Tuesday and Thursday on AHATA's social media platforms, website and via the different local media platforms clips will be featured. We thank AHATA member HR departments for their participation and collaboration. For more information click here.
AHATA ta lansa campaña di conscientisacion ‘Ami Ta Turismo’
Aruba Hotel & Tourism Association (AHATA) ta lansa su campaña ‘Ami Ta Turismo’ cu e meta pa motiva personanan local pa aplica pa un trabou den e sector. E industria di hospitalidad y turismo di Aruba ta e pilar cu ta sostene nos economia y finansa di Gobierno. Empleo y forsa laboral ta un factor crucial pa mantene un nivel di servicio halto y exitoso di nos pais como destinacion turistico. Sinembargo, tin hopi vacatura habri pa hopi tempo sin haya candidato adecua. Cu e campaña aki AHATA kier conscientisa y motiva comunidad y specialmente hobennan pa amplia nan interes pa un carera den e sector mirando e diferente oportunidadnan y beneficionan cu bo por tin.
A lansa e campaña ‘Ami Ta Turismo’ na 2017 y awo na 2020 a bolbe introduci esaki den un formato nobo. AHATA ta lansa un serie di video na Papiamento unda 15 embahador local lo papia cu pasion di nan carera exitoso den sector hotelero y nan dedicacion na turismo. Na final nan ta duna conseho y mensahe pa esunnan cu tin interes pa traha den nos industria.
CEO di AHATA Tisa LaSorte a elabora; ‘Pa sigui mantene un industria exitoso mester tin empleadonan cualifica cu pasion y interes den duna servicio di calidad. AHATA a realisa cu falta informacion di e posibilidad cu tin den turismo pa un carera satisfactorio y exitoso. Cu e campaña aki nos lo kier duna mas claridad di e diferente oportunidad cu tin y e amor pa trabou cu ta biba den e sector.
Cada video ta na Papiamento y ta capta e empleadonan den turismo cu ta transmiti nan energia y con orguyoso nan ta di nan carera. Nos ta gradici e miembronan di AHATA cu nan participacion den e campaña. E prome fase ta enfoca riba e sector hotelero y fase dos despues lo amplia riba otro perfil di trabou den e sector.’
Minister di Turismo, Danguillaume Oduber, tabata presente na e ocacion aki y a elabora; ‘Aruba ta conoci pa su hospitalidad y su servicio hopi halto, e amabilidad di nos hendenan ta un di e carateristicanan hopi fuerte cu Aruba tin. Minister a felicita AHATA pa e initiativa; e projecto aki ta importante pa ilustra na esnan cu ta buscando trabou e importancia di contribui na nos industria di turismo. Ta importante pa sigui mantene e nivel halto di servicio y Minister ta gradici tur cu ta lobora den turismo y ta aporta na Aruba su desaroyo.’
Desde 27 di Februari riba diamars y diahuebs lo introduci un embahador cu ta traha den un di e siguiente departamentonan: Casino, Sales & Marketing, Food & Beverage, Guest Services, IT, Housekeeping, Groups & Wedding, Human Resources, Sustainability y Loss Prevention. Por sigui e campaña riba plataformanan social di AHATA, ahata.com, y diferente medio di prensa. Na April lo sigui cu videonan ilustrando e perfil di trabou cu bo por eherce den e sector hotelero.
Riba e pagina; ‘Careers’ di ahata.com, tin un lista di e diferente vacaturanan disponibel bou miembronan di AHATA. Tur siman por bishita e pagina pa ‘updates’ di vacaturanan nobo.
E industria di hostpitalidad y turismo ta dinamico, ta ofrece trabou pa diferente personalidad y talento. Turismo mester di Bo, aplica awe mes y cuminsa un carera nobo y exitoso!
Pa mas informacion click aki.
Posted on Feb 27, 2020


text:
Ayera tardi ekipo di maneho di Colegio EPI conhuntamente cu un grupo di docente a sali rumbo pa Hulanda. Segun un publicacion riba e pagina di Facebook di EPI, esaki lo ta den conexion cu e renobacion di e curiculo di Colegio EPI. Meta di e bishita ta pa fortifica e trabou conhunto cu diferente ROCs na Hulanda. Den e bishitanan cu lo bay realisa n’e scolnan aki lo percura pa un intercambio extenso di idea basa riba e dunamento di les bou di e structura di HKS (Herziene Kwalificatie Structuur).
Di parti di Colegio EPI mes a manda palabra di exito pa henter e ekipo y cu esaki culmina den un biahe y cooperacion fructifero.


text:
ORANJESTAD (AAN) – Hendrik Tevreden, Presidente di e Comision di Onderzoek geloofsbrieven en toelating als leden der Staten, a hiba palabra den Parlamento y a gradici Presidente di Staten mr. Ady Thijsen,
All Stories
ORANJESTAD (AAN) -- E lider di fraccion di RED, Ricardo Croes ta sinti su mes honra di a forma parti di Parlamento, durante e periodo 2017-2021.
ORANJESTAD (AAN) – Como Lider di Partido MEP, Evelyn Wever-Croes a menciona cu ya durante e campaña caba, tabata tin indicacion kico ta locual tin den cada partido nobo, cu a saca asiento como resultado di eleccion 2021.
ORANJESTAD (AAN): Den un carta habri dirigi na Lider di Partido AVP, Mike Eman, Geoffrey Wever, #2 di Partido RAIZ a expresa: "Como futuro miembro di Parlamento di Aruba mi ta dirigi mi mes na Bo persona cu e siguiente peticion.
Partido AVP cu acusacionnan falso y mentiroso contra Libertador Betico Croes y contra Glenbert Croes
ORANJESTAD (AAN): Despues cu comunidad Arubano a ser sacudi na momento cu pa prome biaha den Reino Hulandes un politico corupto cera den KIA,
ORANJESTAD (AAN) -- E lider di Partido MEP, Evelyn Wever-Croes, contestando un pregunta di prensa na su salida despues cu el a reuni cu e Informadornan, a expresa tocante e bishita di señor Knops na Aruba, awe.
ORANJESTAD (AAN): Lider di Partido MAS, Marisol Lopez-Tromp a reuni cu Eddy Werleman y Tisa Lasorte den nan funcion di Informador.
ORANJESTAD (AAN) -- Partido Movimento Electoral di Pueblo (MEP), tabata tin cita cu e Informadornan, Diamars mainta.
Awor no mester di partidonan cu no tin stabilidad - ORANJESTAD (AAN) – Despues cu prome minister demisionario, Evelyn Wever-Croes a reuni cu e informadornan den su calidad di Lider di Partido MEP, el a topa cu varios pregunta for di prensa.
Parlamentario Endy Croes: Barabbas en bes di Jesus -ORANJESTAD (AAN): Parlamentario Endy Croes ta siguiendo e desaroyo politico na Aruba hopi di cerca.